Q=6	C=4	SS=1	LS=1	PS=1	DC=2	LC=0	SD=0	BS=3	G0=129	G1=103	G2=53	DLID=az_RU	BODY=Һәр ҝүн бир-биринизи руһландырын. Ибраниләрә 3:13 | Тәлим\nҜөзәтчи гүлләси (тәлим нәшри) | Нојабр 2016\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Кирибати Колумбија жест дили Конго Кореја жест дили Литва Македонија Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Самоа Соломон Адалары пиҹини Тајван жест дили Тувалу Уелс Украјна Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман амһара африкаанс ачоли ајмара баса (Камерун) башгырд бенгал бикол болгар булу варај венда волајта га ган гуарани гуҹарат гырғыз дигорон дхолуо еве ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Боливија) кикамба кикујју кинјаруанда кирунди кореја коса куангали куанјама күрд курманҹи (Гафгаз) күрд курманҹи (кирил) ламба латыш лингала лози лувале луганда лунда малагаси малај малајалам мамбве-лунгу маратһ мајја маҹар мбунда мегрел михе монгол море моту ндебеле ндебеле (Зимбабве) ндонга нзема окпе олу конзо оромо осетин пангасинан папјаменто (Күрасао) полјак португал пәнҹаб румын рунјанкоре рус рус жест дили санго сапотек (Истм) свати себуан сепеди серб серб (латын) сесуто (Лесото) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тив тигре ток-писин тсонга тумбука түрк түркмән урду урһобо фарс фин фон франсыз хорват чех чибемба чинјанја читонга читонга (Малави) чичева чуваш шона јао јапон јоруба јунан ҝүрҹү Ҹәнуби Африка жест дили ҹола Һиндистан жест дили һауса һилигајнон һинд һири-моту әрәб өзбәк\n«Һәр ҝүн бир-биринизи руһландырын»\n«Халгы руһландырмаға сөзүнүз варса, бујурун, сөјләјин» (ҺӘВ. 13:15).\nНӘҒМӘ: 121, 45\nИнсанлара хош, руһландырыҹы сөзләр демәк нәјә ҝөрә ваҹибдир?\nЈеһова Аллаһдан, Иса Мәсиһдән вә һәвари Булусдан инсанлары руһландырмаг барәдә нә өјрәнирик?\nӘтрафымыздакы инсанлары неҹә руһландыра биләрик?\n1, 2. Инсанлары руһландырмаг нәјә ҝөрә ваҹибдир?\n«ВАЛИДЕЈНЛӘРИМ бир дәфә дә олсун мәнә хош сөз демәјибләр, анҹаг писләјирләр. Онларын сөзләри мәни хәнҹәр кими јаралајыр. Онлар мәни ахмаг адландырыр, мәнә ҝонбул дејирләр, дејирләр ки, мәндән адам олан дејил. Валидејнләримин бу рәфтарына ҝөрә, демәк олар ки, һәр ҝүн ағлајырам. Мәнә бу ҹүр мүнасибәт ҝөстәрдикләри үчүн онларла данышмаг белә истәмирәм, өзүмү лазымсыз әшја кими һисс едирәм». Бу сөзләри он сәккиз јашлы Кристина  дејир. Бәли, ҝөрүндүјү кими, инсан хош сөзләр ешитмәјәндә һәјат чох аҹы олур.\n2 Инсан хош, руһландырыҹы сөзләр ешидәндә исә, санки, ганадланыр. Рубен адлы бир гардаш дејир: «Әввәлләр мән өзүмү јарарсыз һисс едирдим. Узун илләр бу һиссләрлә мүбаризә апармышам. Бир дәфә ағсаггалла тәблиғә чыхмышдым. Гардаш ҝөрдү ки, кефим јохдур. Мән үрәјими ачыб она бошалтдым. О, мәнә чох диггәтлә гулаг асды. Сонра ҝөрдүјүм јахшы ишләри садалады вә Иса Мәсиһин сөзләрини хатырлатды, деди ки, һәр биримиз сәрчәләрдән гат-гат дәјәрлијик. Бу ајә тез-тез јадыма дүшүр вә һәр дәфә мәнә ҝүҹлү тәсир бағышлајыр. Ағсаггалын сөзләри дүшүнҹәми көкүндән дәјишди» (Мәт. 10:31).\n3. а) Һәвари Булус бир-биримизи руһландырмаг барәдә нә јазмышды? б) Бу мәгалә һансы суаллары мүзакирә едәҹәјик?\n3 Мүгәддәс Китабда бир-биримизә тез-тез хош, руһландырыҹы сөзләр демәјин ваҹиблији вурғуланыр. Һәвари Булус ибрани мәсиһиләрә јазмышды: «Гардашлар, еһтијатлы олун ки, һеч бириниз вар олан Аллаһдан узаглашмајасыныз вә үрәјиниз корланыб имансыз олмасын... Һәр ҝүн бир-биринизи руһландырын ки, һеч кәсин үрәји ҝүнаһын товлајыҹы гүввәси илә сәртләшмәсин» (Ибр. 3:12, 13). Нә вахтса сизи хош сөзләрлә руһландырыбларса, онда, «бир-биринизи руһландырын» мәсләһәтинин ваҹиблијини баша дүшүрсүнүз. Белә исә ҝәлин нөвбәти суаллары нәзәрдән кечирәк: Инсанлара хош, руһландырыҹы сөзләр демәк нәјә ҝөрә ваҹибдир? Јеһова Аллаһдан, Иса Мәсиһдән вә һәвари Булусдан инсанлары руһландырмаг барәдә нә өјрәнирик? Әтрафымыздакы инсанлары неҹә руһландыра биләрик?\nҺАМЫНЫН РУҺЛАНДЫРЫҸЫ СӨЗЛӘРӘ ЕҺТИЈАҸЫ ВАР\n4. Кимләрин руһландырыҹы сөзләрә еһтијаҹы вар вә нәјә ҝөрә бу ҝүн чохлары бир-биринә хош сөзләр демир?\n4 Һәр биримизин руһландырыҹы сөзләрә еһтијаҹы вар, хүсусилә дә ушагларын. Тимоти Еванс адлы бир мүәллим дејир: «Битки үчүн су нә дәрәҹәдә ваҹибдирсә, ушаглара... хош, руһландырыҹы сөзләр демәк о дәрәҹәдә ваҹибдир. Бу ҹүр сөзләр ешидән ушаг өзүнү дәјәрли, лазымлы һисс едир». Тәәссүф ки, биз чох ағыр бир зәманәдә јашајырыг, инсанлар егоист олуб, доғмалара мәһәббәт јох дәрәҹәсиндәдир вә инсанлар чох надир һалларда бир-биринә хош сөзләр дејир (2 Тим. 3:1—5). Бәзи валидејнләр бир дәфә дә олсун ушагларына хош сөз демәјибләр, чүнки онларын өзләрини дә валидејнләри һеч вахт тәрифләмәјиб. Ишчиләрин чоху шикајәт едир ки, иш јериндә ҝөрдүкләри ишә гијмәт верән јохдур.\n5. Баҹы-гардашлары неҹә руһландыра биләрик?\n5 Кимисә руһландырмаг истәјириксә, ҝөрдүјү јахшы ишә ҝөрә тәрифләмәк вә ја һансыса ҝөзәл хүсусијјәтләрини садаламаг олар. Гәмҝинләри исә онлара тәскинлик вермәклә руһландыра биләрик (1 Салон. 5:14). Чох вахт јунан дилиндән «руһландырмаг» кими тәрҹүмә олунан сөз һәрфи мәнада «јанына чағырмаг» демәкдир. Баҹы-гардашларымызы тәблиғә чағырыб чијин-чијинә хидмәт едәндә онлары хош сөзләрлә руһландырмаға имкан јараныр. (Ваиз 4:9, 10 ајәләрини охујун.) Мүгәддәс Китабда дејилир: «Јериндә дејилән сөз нә ҝөзәлдир!» (Мәс. 15:23). Јери дүшәндә баҹы-гардашлара онлары нәјә ҝөрә севдијинизи, нәјә ҝөрә гијмәт вердијинизи дејирсиниз?\n6. Нәјә ҝөрә Иблис бизи руһдан салмаға ҹан атыр? Онун буну неҹә етдијинә даир мисал чәкин.\n6 Иблис билир ки, руһдан дүшмүш инсан һәм руһани ҹәһәтдән, һәм дә диҝәр саһәләрдә зәифләјир, буна ҝөрә дә бизи руһдан салмаға ҹан атыр. Мәсәлләр 24:10 ајәсиндә дејилир: «Дар ҝүндә руһдан дүшсән, ҝүҹүн түкәнәр». Шејтан Әјјуб пејғәмбәри руһдан салмаг үчүн бир-биринин ардынҹа она бәла ҝөндәрди, инсанларын тәнәсинә туш етди, амма бу фитнәкарын мәкрли планы пуча чыхды (Әјј. 2:3; 22:3; 27:5). Биз аилә үзвләримизи вә јығынҹагдакы баҹы-гардашлары руһландыранда Иблисә өз мәгсәдинә чатмаға мане олуруг. Бунун сајәсиндә евимиз вә ибадәт јерләримиз исти јува вә әмин-аманлыг мәскәни олур.\nБИЗӘ ӨРНӘК ОЛАНЛАР\n7, 8. а) Јеһова Аллаһын руһландырыҹы, хош сөзләрә өнәм вердији нәдән ҝөрүнүр? б) Валидејнләр Јеһовадан неҹә нүмунә ҝөтүрә биләрләр? (Мәгаләнин әввәлиндәки шәклә бахын.)\n7 Јеһова Аллаһ. Мәзмурчу јазмышды: «Јеһова гәлбисыныглара јахындыр, пәришан инсанлары азад едир» (Зәб. 34:18). Әрәмја пејғәмбәр горхуја гапылыб руһдан дүшәндә Јеһова Аллаһ бу вәфалы бәндәсини үрәкләндирди (Әрм. 1:6—10). Бир дәфә Јеһова Аллаһ мәләјини Дәнјал пејғәмбәрин јанына ҝөндәрмишди ки, онун голуна гүввәт версин вә Аллаһын «истәкли бәндә»си олдуғуну десин. Тәсәввүр етмәк олар, бу сөзләр јашлы пејғәмбәри неҹә руһландырмышды! (Дән. 10:8, 11, 18, 19). Бәс сиз Јеһовадан нүмунә ҝөтүрәрәк диндашларынызы, мәсәлән, тагәтдән дүшмүш өнҹүлләри вә јашлы баҹы-гардашлары руһландыра биләрсиниз?\n8 Иса Мәсиһ јер үзүндә оланда Јеһова Аллаһ ону тәрифләмиш вә руһландырмышды. Јеһова фикирләшмирди ки, Иса әсрләр боју Онунла бирликдә ҝөјдә чалышыб дејә, руһланмаға еһтијаҹы јохдур. Иса Мәсиһ ики дәфә ҝөјдән ҝәлән сәданы, Атасынын она дедији нөвбәти сөзләри ешитмишди: «Бу, Мәним севимли Оғлумдур. Мән ондан чох разыјам» (Мәт. 3:17; 17:5). Бу сөзләрлә Аллаһ Исаны әмин етмишди ки, она тапшырылан иши јахшы јеринә јетирир. Сөзсүз ки, Иса һәм хидмәтинин әввәлиндә, һәм дә јердә јашадығы һәјатын сонунҹу илиндә бу сөзләри ешидәндә чох руһланмышды. Иса өлүмүндән әввәлки ҝеҹә изтираб чәкәндә исә Јеһова мәләјини ҝөндәриб ону гүввәтләндирмишди (Лука 22:43). Валидејнләр Јеһованы өрнәк алараг, һәмишә ушагларыны руһландырмалы вә ҝөрдүкләри јахшы ишләрә ҝөрә тәрифләмәлидирләр. Һәр ҝүн мәктәбдә иманы сынаға чәкилән ушагларын исә валидејн дәстәјинә даһа чох еһтијаҹы вар.\n9. Иса Мәсиһин һәвариләри илә рәфтарындан нә өјрәнирик?\n9 Иса Мәсиһ. Иса анма мәрасимини тәсис едән ҝеҹә һәвариләрин дахилиндәки мәнфи хүсусијјәт, гүрур өзүнү јенә ҝөстәрди. Иса онлара тәвазөкар олмағы өјрәтмәк үчүн онларын ајағыны јуду. Амма бу, һәвариләрә тәсир етмәди, онлар јенә кимин даһа бөјүк олдуғу барәдә мүбаһисә етдиләр. Бутрус исә өзүндән разы шәкилдә данышмаға башлады (Лука 22:24, 33, 34). Бүтүн бунлара бахмајараг, Иса онлары тәрифләди ки, бүтүн сынаглары боју онун јанында олублар. О, һәвариләрин онун ҝөрдүјү ишләрдән дә бөјүк ишләр ҝөрәҹәјини деди вә Јеһованын онлары севдијинә әмин етди (Лука 22:28; Јәһ. 14:12; 16:27). Өзүнүздән сорушун: «Исадан өрнәк ҝөтүрәрәк, сәһвләрини ҝөрсәм дә, ушагларымы вә башгаларыны јахшы ишләринә ҝөрә тәрифләјирәм?»\n10, 11. Булусун баҹы-гардашлары руһландырмаға өнәм вердији нәдән ҝөрүнүр?\n10 Һәвари Булус. Һәвари Булус мәктубларында диндашлары барәдә ағыздолусу данышырды. О, гардашлардан бир нечәси илә илләрлә сәјаһәт етмишди вә шүбһәсиз ки, онларын зәиф ҹәһәтләрини јахшы билирди. Амма һәвари онлар һаггында хош сөзләр јазмышды. Мәсәлән, о, Тимутини «Ағаја хидмәтдә әзиз балам» адландырмышды вә онун ҹан-дилдән баҹы-гардашларын гејдинә галдығыны гејд етмишди (1 Кор. 4:17; Филип. 2:19, 20). Коринфлиләрә јаздығы мәктубда Титус һаггында демишди: «О,.. сизин хејриниз үчүн зәһмәт чәкән әмәкдашымдыр» (2 Кор. 8:23). Тәбии ки, Тимути илә Титус һәваринин онлар һаггында һансы фикирдә олдуғуну ешидәндә чох руһланмышдылар.\n11 Булусла Барнәба һәјатларыны тәһлүкәјә атараг инсанларын онларла гәддарҹасына даврандығы шәһәрләрә јенидән ҝедирдиләр. Мәгсәд исә баҹы-гардашлары руһландырмаг иди. Мәсәлән, Листрада амансыз тәгибләрлә үзләшсәләр дә, ораја гајытмышдылар ки, јени шаҝирдләри иманда мөһкәм галмаға тәшвиг етсинләр (Һәв. 14:19—22). Һәмчинин Ефесдә ҹамаатын Булуса гаршы галхмасына бахмајараг, орада хејли мүддәт галыб баҹы-гардашлары руһландырмышдылар. Һәвариләрин ишләри 20:1, 2 ајәсиндә дејилир: «Һај-күј јатандан сонра Булус шаҝирдләри јанына чағырыб руһландырды. Сонра онларла видалашыб Македонијаја јолланды. Оралары ҝәзиб гардашларла данышараг онлары да руһландырды, сонра Јунаныстана ҝәлди». Ҝөрүндүјү кими, Булус да баҹы-гардашлары руһландырмағы ваҹиб билирди.\nСИЗ ДӘ БИР-БИРИНИЗИ РУҺЛАНДЫРЫН\n12. Ибадәт ҝөрүшләринә ҝетмәк нәјә ҝөрә ваҹибдир?\n12 Ибадәт ҝөрүшләри бир-биримизи руһландырмаг үчүн бир фүрсәтдир. Мәһз бу сәбәбдән Јеһова Аллаһ бизә мүнтәзәм олараг ҝөрүшләрә ҝетмәји бујурур. (Ибраниләрә 10:24, 25 ајәләрини охујун.) Мәсиһин биринҹи әсрдәки давамчылары кими, биз дә тәлим алмаг вә руһланмаг үчүн бир јерә топлашырыг (1 Кор. 14:31). Мәгаләнин әввәлиндә ады чәкилән Кристина дејир: «Јығынҹагда ән чох хошума ҝәлән баҹы-гардашларын мәһәббәти вә хош сөзләридир. Бәзән јығынҹагдан әввәл һеч кефим олмур. Амма баҹылар јахынлашыб мәни гуҹаглајыр, чох гәшәнҝ ҝөрүндүјүмү, мәни чох истәдикләрини дејирләр, руһани ҹәһәтдән ирәли ҝетдијим үчүн тәрифләјирләр. Онларын бу хош сөзләриндән сонра ганад ачыб учмаг истәјирәм!» Бәли, бир-биримизи руһландыранда әсл тәравәт тапырыг! (Ром. 1:11, 12).\n13. Нәјә ҝөрә узун илләр Јеһоваја хидмәт едән баҹы-гардашларын да руһланмаға еһтијаҹы вар?\n13 Јеһоваја узун илләр хидмәт етмиш инсанларын да хош, руһландырыҹы сөзләрә еһтијаҹы вар. Мәсәлән, ҝөтүрәк Јушәни. О, илләрлә Јеһоваја сәдагәтлә хидмәт етмишди. Бунунла белә, Јеһова Аллаһ Муса пејғәмбәрә Јушәни руһландырмағы бујуруб демишди: «Јушәни өз јеринә тәјин елә, ону үрәкләндириб голуна гүввәт вер, чүнки чајын о тајына халгын башында о ҝедәҹәк вә сејр едәҹәјин дијары онлара мәһз о верәҹәк» (Ган. 3:27, 28). Исраил халгы вәд олунмуш дијары Јушәнин башчылығы алтында зәбт едәҹәкди. Јушә чохлу дөјүшләр апараҹаг вә ән азы бир дөјүшдә мәғлубијјәтә уғрајаҹагды (Јуш. 7:1—9). Тәбии ки, бу чәтинликләрә һазыр олмасы үчүн Јушәни руһландырмаг вә голуна гүввәт вермәк лазым иди. Одур ки, ҝәлин биз дә Аллаһын халгы уғрунда әзијјәт чәкән гардашлары, мәсәлән, ағсаггаллары вә рајон нәзарәтчиләрини руһландыраг. (1 Салоникилиләрә 5:12, 13 ајәләрини охујун.) Бир рајон нәзарәтчиси дејир: «Һәрдән баҹы-гардашлар бизә миннәтдарлыг мәктубу јазыр, зијарәтимизин онлара хош тәсир бағышладығыны дејирләр. Биз бу мәктублары јығыб сахлајырыг, кефимиз олмајанда онлары охујуруг. Бу мәктублар бизә гол-ганад верир».\nТәриф сөзләри ешидәндә өвладларымыз чичәк ачыр (14-ҹү абзаса бахын)\n14. Нәдән ҝөрүнүр ки, мәсләһәт верәндә тәрифләмәк вә хош сөзләр демәк јахшы нәтиҹә ҝәтирир?\n14 Ағсаггаллар вә валидејнләр диггәт јетирибләр ки, тәриф вә хош сөзләр мәсләһәтин тәсир ҝүҹүнү артырыр. Булус Коринфдә јашајан мәсиһиләри онун мәсләһәтинә әмәл етдикләри үчүн тәрифләмишди. Чох еһтимал ки, бу, онлары Аллаһы разы салан ишләр ҝөрмәјә тәшвиг етмишди (2 Кор. 7:8—11). Ики ушаг атасы олан Андреас дејир: «Руһландырыҹы сөзләр ушаға һәм руһани, һәм дә мәнәви ҹәһәтдән јетишмәјә көмәк едир. Ушаға хош сөз дејәндә о, мәсләһәтә һәвәслә әмәл едир. Дүздүр, ушаглар билир, әслиндә неҹә давранмалыдырлар, амма һәмишә онлары руһландырсаг, тәрифләсәк, дүзҝүн давранмаг истәји онларын ҹанында олаҹаг».\nБАҸЫ-ГАРДАШЛАРЫ НЕҸӘ РУҺЛАНДЫРА БИЛӘРИК?\n15. Баҹы-гардашлары руһландырмағын бир јолу һансыдыр?\n15 Баҹы-гардашлары ҝөрдүкләри јахшы ишләрә вә ҝөзәл хүсусијјәтләринә ҝөрә тәрифләјин (2 Салн. 16:9; Әјј. 1:8). Јеһова Аллаһ вә Иса Мәсиһ ҝүҹүмүз вә имканымыз мәһдуд олса да, Падшаһлыг јолунда ҝөрдүјүмүз һәр бир иши, етдијимиз бүтүн ианәләри гијмәтләндирир. (Лука 21:1—4; 2 Коринфлиләрә 8:12 ајәләрини охујун.) Мәсәлән, бәзи јашлы баҹы-гардашларымыз ибадәт ҝөрүшүнә ҝәлмәк вә тәблиғдә иштирак етмәк үчүн чох чәтинликләри ашыр. Мәҝәр онлар тәрифә, хош сөзләрә лајиг дејилләр?\n16. Баҹы-гардашлары неҹә руһландыра биләрик?\n16 Һәмиманлыларынызы руһландырмаг үчүн фүрсәт ахтарын. Әҝәр баҹы-гардашларымызда тәрифәлајиг бир шеј ҝөрүрүксә, нијә дә тәрифләмәјәк?! Булусла Барнәба Писидија бөлҝәсиндәки Антакјада оланда синагог рәисләри онлара демишдиләр: «Гардашлар, халгы руһландырмаға сөзүнүз варса, бујурун, сөјләјин». Булус бу тәклифи гәбул едиб ҝөзәл бир нитг сөјләјир (Һәв. 13:13—16, 42—44). Биз дә инсанлары руһландыран сөзләр дејә биләриксә, ҝәлин сусмајаг. Биз башгаларыны руһландырсаг, онлар да бизи руһландыраҹаг (Лука 6:38).\n17. Тәриф сөзләри неҹә олмалыдыр?\n17 Сәмими гәлбдән вә конкрет шејләрә ҝөрә тәрифләјин. Дүздүр, үмуми сөзләрлә дә инсаны руһландыра биләрик, амма Исанын Тиатирадакы мәсиһиләрә үнванладығы сөзләрдән ҝөрүнүр ки, конкрет шејләрә ҝөрә тәрифләмәк даһа јахшыдыр. (Вәһј 2:18, 19 ајәләрини охујун.) Мәсәлән, валидејнләр ушагларыны руһани аддымлар атдыгларына ҝөрә тәрифләјә биләрләр. Һәмчинин чәтинликләрә бахмајараг, ушагларыны тәк бөјүдән баҹыны тәрифләјә биләрик; онун тәрбијә үсулунда хошумуза ҝәлән ҹәһәтләри вурғуламаг олар. Әмин олун, хош вә руһландырыҹы сөзләр чох бөјүк ҝүҹә маликдир!\n18, 19. Бир-биримизи неҹә руһландыра биләрик?\n18 Дүздүр, Јеһова Аллаһ Муса пејғәмбәрә дедији кими, бизә дә демәјәҹәк ки, конкрет кими руһландырмаг лазымдыр. Амма биз әминик ки, баҹы-гардашларымызы тәрифләјәндә, онлара хош сөзләр дејәндә Јеһоваја хош ҝедир (Мәс. 19:17; Ибр. 12:12). Мәсәлән, мәрузәдән мәһз бизә лазым олан мәсләһәти ешидәндә вә ја һансыса ајәни баша дүшәндә мәрузәни сөјләјән гардаша јахынлашыб бу барәдә десәк, јахшы олар. Бир баҹы онларын јығынҹағында мәрузә сөјләјән гардаша нөвбәти сөзләри јазмышды: «Сәнинлә ҹәми бир нечә дәгигә сөһбәт етдик, амма бу гыса вахт әрзиндә сән мәним дәрдими дујдун вә мәнә тәсәлли вериб руһландырдын. Сән һәм мәрузә сөјләјәндә, һәм дә мәнимлә садәҹә сөһбәт едәндә елә данышырдын ки, сөзләрин үрәјимә јағ кими јајылырды. Бу сөзләр Јеһовадан һәдијјә иди».\n19 Һәвари Булус мәсиһиләрә нөвбәти мәсләһәти вермишди: «Инди олдуғу кими, бундан сонра да бир-биринизә тәсәлли верин вә бир-биринизи мөһкәмләндирин» (1 Салон. 5:11). Бу мәсләһәтә әмәл етсәк, баҹы-гардашлары руһани ҹәһәтдән мөһкәмләндирәҹәјик. Һәр ҝүн бир-биримизи руһландырсаг, Јеһова Аллаһ биздән разы галар.\n^  (1-ҹи абзас) Бәзи адлар шәртидир.\nБир сөзүн дашыдығы дәрин мәна\nАллаһын Кәламына ујғун тәшкил олунмуш халг\nАллаһын Кәламыны уҹа тутурсунуз?\nГаранлыгдан нура доғру\nОнлар сахта динин буховундан азад олдулар\n«Британијадакы мүждәчиләр, ирәли!»\nМәтн Електрон нәшрләри јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2016\nAudio Аудио-јазылары јүкләмәк үчүн параметрләр ҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2016\nҜӨЗӘТЧИ ГҮЛЛӘСИ (ТӘЛИМ НӘШРИ) Нојабр 2016


Q=4	C=3	SS=0	LS=0	PS=0	DC=1	LC=0	SD=0	BS=2	G0=111	G1=90	G2=44	DLID=az_RU	BODY=Тагәтдән дүшмәјин | Тәлим\n«Ҝәлин јахшылыг етмәкдән јорулмајаг» (ГАЛАТ. 6:9).\nҺәгигәт уғрунда ҝөстәрдијимиз сәји горујуб сахламаға нә көмәк едир?\nДиггәтимизи Јеһоваја ибадәтә ҹәмләмәк јығынҹагда иштиракымыза неҹә тәсир едир?\nГәрарларымыз хидмәт етмәјә һәвәсли олуб-олмадығымызы неҹә ҝөстәрир?\n1, 2. Јеһованын тәшкилаты һаггында арашдырмаг етибарымызы неҹә мөһкәмләндирәҹәк?\nБӨЈҮК тәшкилатын бир һиссәси олдуғумузу дүшүнмәк һејрәтамиздир. «Језекел» китабынын 1-ҹи, «Даниел» китабынын исә 7-ҹи фәслиндә гәләмә алынмыш ҝөрүнтүләрдә Јеһованын нијјәтини јеринә јетирмәк үчүн һадисәләри истәдији сәмтә јөнәлтмәси ајдын тәсвир олунур. Диггәти хош хәбәрин тәблиғинә ҹәмләмәк, бу иши иҹра едәнләри руһани гида илә тәмин етмәк вә башгаларына Јеһованын хидмәтчиси олмаға көмәк етмәк үчүн Иса Онун тәшкилатынын јерүзү һиссәсинә рәһбәрлик едир. Бу, Јеһованын тәшкилатына етибар етмәјимизә көмәк едир (Мат. 24:45).\n2 Бәс сән бу мөһтәшәм тәшкилатла ајаглашырсанмы? Һәгигәтә олан севҝин артыр, јохса азалыр? Ола билсин, бу ҹүр суалларын үзәриндә дүшүнәркән тагәтдән дүшдүјүнү вә ја әввәлки кими сәјли олмадығыны мүшаһидә едәҹәксән. Бу кими шејләр биринҹи әсрдә јашајан мәсиһчиләрин дә башына ҝәлмишди. Һәвари Павел һәмин мәсиһчиләри хидмәтдә ҹанла-башла иштирак едән Исанын нүмунәсини изләмәјә тәшвиг едирди. Павел демишди ки, бу, онлара јорулуб руһдан дүшмәмәјә көмәк едәҹәк (Ибр. 12:3). Өтән мәгаләдә Јеһованын тәшкилатынын нәләри һәјата кечирдијини мүзакирә етдик. Бу мәлуматлары дәриндән арашдырмағымызын сајәсиндә шөвгүмүзү вә дөзүмлүлүјүмүзү итирмәјәҹәјик.\n3. Тагәтдән дүшмәмәк үчүн нә етмәлијик вә бу мәгаләдә нәји мүзакирә едәҹәјик?\n3 Анҹаг Павел тагәтдән дүшмәмәк үчүн даһа чох шеји, јәни јахшылыг етмәли олдуғумузу вурғулады (Галат. 6:9). Демәли, биздән бу ҝөстәришә әмәл етмәк тәләб олунур. Ҝәлин Јеһоваја садиг галмаға вә Онун тәшкилаты илә ајаглашмаға көмәк едәҹәк беш саһәни нәзәрдән кечирәк. Сонра да бизим вә ја аиләмизин нәдәсә дүзәлиш етмәли олуб-олмадығымызы мүәјјән едәк.\nРУҺЛАНМАГ ВӘ ИБАДӘТ ЕТМӘК ҮЧҮН БИРҜӘ ТОПЛАШАГ\n4. Нәјә әсасән дејә биләрик ки, бирҝә топлашмаг һәгиги ибадәтин ајрылмаз бир һиссәсидир?\n4 Јеһованын хидмәтчиләри һәмишә бир јерә топлашырдылар. Ҝөзлә ҝөрүнмәјән руһани аләмдә мәләкләр тәјин олунмуш вахтда Јеһованын һүзуруна галхырдылар (1 Пад. 22:19; Әјј. 1:6; 2:1; Дан. 7:10). Гәдимдә исраиллиләр ешидиб өјрәнмәк үчүн бир јерә јығышырдылар (Ганун. т. 31:10—12). Биринҹи әсрдәки јәһудиләр адәтләри үзрә Мүгәддәс Јазылары охумаг мәгсәди илә синагоглара ҝедирдиләр (Лука 4:16; Һәв. иш. 15:21). Бир јерә топлашмаг адәти мәсиһчи јығынҹағынын формалашмасы илә давам етди вә бу, ибадәтимизин һәлә дә ваҹиб һиссәсидир. Һәгиги мәсиһчиләр бир-биринә гаршы диггәтҹил олуб бир-бирини мәһәббәтә вә хејирхаһ ишләрә тәшвиг едирләр. Јеһованын ҝүнүнүн јахынлашдығыны ҝөрдүкҹә бир-биримизи даһа чох руһландырмалыјыг (Ибр. 10:24, 25).\n5. Јығынҹаг ҝөрүшләриндә бир-биримизи неҹә руһландыра биләрик?\n5 Бир-биримизи руһландырмағын ваҹиб үсулларындан бири јығынҹаг ҝөрүшләриндә иштирак етмәкдир. Мәгаләләрдәки суаллары ҹавабландырмагла, ајәләрә шәрһ вермәклә, Мүгәддәс Китаб принсипләринә риајәт етмәјин мүдриклик олдуғуну ҝөстәрән гыса әһвалат данышмагла вә диҝәр үсулларла иманымызы ачыгҹа ифадә етмәк имканымыз вар (Мәз. 22:22; 40:9). Сөзсүз разылашарсан ки, јығынҹаг ҝөрүшләриндә нә вахтдан иштирак етмәјимиздән асылы олмајараг, јашлы вә ҝәнҹ баҹы-гардашларын вердији сәмими шәрһләри динләмәк чох руһландырыҹыдыр.\nЈЕҺОВАНЫН ТӘШКИЛАТЫНЫН ЈЕРҮЗҮ ҺИССӘСИНӘ АШАҒЫДАКЫЛАР ДАХИЛДИР\n6. Јығынҹаглар руһани сајыглығымызы горумаға неҹә көмәк едир?\n6 Башга һансы сәбәбләрә ҝөрә Аллаһ бизим мүнтәзәм олараг бир јерә јығышмағымызы истәјир? Јығынҹаг ҝөрүшләри вә конгресләр бизә ҹәсарәтлә тәблиғ етмәјә, тәгибләрә вә ја лагејд мүнасибәтләрә таб ҝәтирмәјә көмәк едир (Һәв. иш. 4:23, 31). Мүгәддәс Китаб әсасында мүзакирәләр иманымызы мөһкәмләндирир (Һәв. иш. 15:32; Ром. 1:11, 12). Јығынҹагларда алдығымыз тәлимләр вә бир-биримизи руһландырмағымыз бизә әсил хошбәхтлији дадмаға көмәк едир вә «дар ҝүндән чыхарыб динҹлик [верир]» (Мәз. 94:12, 13). Јеһованын халгынын маарифләнмәси үчүн Рәһбәрлик Шурасынын Тәлим комитәси руһани гиданын һазырланмасына нәзарәт едир. Һәр һәфтә јығынҹагларымызда фајдалы биликләр алдығымыз үчүн чох миннәтдарыг!\n7, 8. а) Јығынҹаг ҝөрүшләриндә иштирак етмәкдә әсас мәгсәд нәдир? б) Јығынҹаг ҝөрүшләри сәнин руһән инкишаф етмәјинә неҹә көмәк едир?\n7 Лакин јығынҹагларда иштирак етмәјимизин јеҝанә сәбәби бизә фајда ҝәтирмәси дејил. Бунун әсас сәбәби Јеһоваја ибадәт етмәкдир. (Мәзмур 95:6 ајәсини оху.) Рәббә һәмд етмәк бөјүк шәрәфдир! (Колос. 3:16). Биз јығынҹаглара мүнтәзәм олараг ҝәлмәли вә шәрһләр вермәлијик, чүнки Јеһова бу ҹүр ибадәтә лајигдир (Вәһј 4:11). Буна ҝөрә дә «бәзиләринин вәрдиш етдији кими, јығынҹагларымыздан [галмамаг]» мәсләһәти лап јеринә дүшүр (Ибр. 10:25).\n8 Јығынҹаглара Јеһова пис инсанлары мәһв едәнә гәдәр таб ҝәтирмәјә көмәк едән бир васитә кими јанашырыгмы? Әҝәр ҹаваб мүсбәтдирсә, онда гајғыларла долу һәјатымызда јығынҹаглар «даһа ваҹиб шејләри»н сырасында олаҹаг (Филип. 1:10). Ҹидди сәбәб олмадан јығынҹаглары бурахмамалыјыг.\nСӘМИМИ ИНСАНЛАРЫ АХТАРАГ\n9. Тәблиғ етмәјин ваҹиб иш олдуғуну һарадан билирик?\n9 Јеһованын тәшкилаты илә ајаглашмаға көмәк едән диҝәр амил баҹардығымыз гәдәр тәблиғ ишиндә иштирак етмәкдир. Иса јер үзүндә оланда бунун тәмәлини гојмушду (Мат. 28:19, 20). О вахтдан бәри Падшаһлығын тәблиғи вә шаҝирд һазырламаг иши Јеһованын тәшкилатынын әсас мәгсәдидир. Бир чох нүмунәләр ҝөстәрир ки, мәләкләр бизим хидмәтимизи дәстәкләјир вә бизә «үрәјиндә әбәди һәјата дүзҝүн мејли» олан инсанлары тапмаға көмәк едир (Һәв. иш. 13:48; Вәһј 14:6, 7). Һал-һазырда мөвҹуд олан Јеһованын тәшкилатынын јерүзү һиссәси бу ән ваҹиб иши дәстәкләмәк үчүн тәшкил олунуб. Бәс хидмәт сәнин һәјатында ән ваҹиб јери тутурму?\n10. а) Һәгигәтә олан севҝимизи неҹә горуја биләҹәјимизи изаһ ет. б) Хидмәт сәнә тагәтдән дүшмәмәјә неҹә көмәк едир?\n10 Тәблиғ ишиндә ҹанла-башла иштирак етмәк һәгигәтә олан севҝимизи горујуб сахламаға көмәк едәҹәк. Узун мүддәт ағсаггал вә даими пионер кими хидмәт едән Микелин сөзләринә диггәт јетирәк. О дејир: «Инсанлара һәгигәт һагда данышмағы чох севирәм. “Ҝөзәтчи гүлләси” вә ја “Ојанын!” журналларынын јени мәгаләси үзәриндә дүшүнәркән һәр биринин ајдын вә мәнтиглә изаһ олунмасы мәни һејрәтә ҝәтирир. Мәним үчүн мараглыдыр, ҝөрәсән, хидмәтдә чатдырдығым хәбәрә инсанлар неҹә мүнасибәт ҝөстәрәҹәк вә онларда неҹә мараг ојада биләрәм. Хидмәт мәни мөһкәмләндирир. Ишләрими елә гурурам ки, хидмәтә ајырдығым вахта һеч нә мане олмасын». Ејнилә, мүгәддәс иши даима јеринә јетирмәк бизә јашадығымыз бу сон ҝүнләрдә мөһкәм дурмағымыза көмәк едәҹәк. (1 Коринфлиләрә 15:58 ајәсини оху.)\nРУҺАНИ ГИДАДАН ФАЈДАЛАНАГ\n11. Нәјә ҝөрә Јеһованын вердији бүтүн нәшрләри охумалы вә үзәриндә дүшүнмәлијик?\n11 Мөһкәмләнмәјимиз үчүн Јеһова бизә бол-бол руһани гида, јәни нәшрләр верир. Јәгин ки, һәр һансы бир нәшри охудугда: «Бу мәгалә неҹә дә јеринә дүшдү! Јеһова буну елә мәним үчүн јаздырыб», — дејә нә вахтса дүшүнмүсән. Бу һеч дә тәсадүф дејил. Бу нәшрләрин васитәсилә Јеһова бизә тәлим вә рәһбәрлик верир. О дејир: «Сәнә тәлим верәҹәјәм, ҝедәҹәјин јолу өјрәдәҹәјәм» (Мәз. 32:8). Бүтүн нәшрләри охујур вә үзәриндә дүшүнмәјә чалышырыгмы? Белә етсәк, биз бу чәтин сон ҝүнләрдә руһән солмаг әвәзинә, даима бәһрә верәҹәјик. (Мәзмур 1:1—3; 35:28; 119:97 ајәләрини оху.)\n12. Нәшрләримизи гијмәтләндирмәјә бизә нә көмәк едә биләр?\n12 Нәшрләримизин неҹә һазырландығы үзәриндә даһа чох дүшүнсәк, онлары гијмәтләндирәҹәјик. Рәһбәрлик Шурасынын Јазы комитәси тәдгигатларын апарылмасына, мөвзуларын јазылмасына вә јохланылмасына, шәкилләрин сечилмәсинә, нәшрләрин тәрҹүмәсинә, еләҹә дә мәлуматларын Интернетдә јерләшдирилмәсинә нәзарәт едир. Чап едән филиаллар нәшрләри јахын вә узаг әразиләрә чатдырыр. Бүтүн бу ишләр нә үчүн ҝөрүлүр? Јеһова истәјир ки, Онун халгы руһани боллугда јашасын (Јешаја 65:13). Беләликлә, ҝәлин Јеһованын тәшкилаты васитәсилә алдығымыз руһани гидалары гијмәтләндирәк (Мәз. 119:27).\nЈЕҺОВАНЫН ТӘШКИЛАТЫНЫ ДӘСТӘКЛӘЈӘК\n13, 14. Ҝөјләрдә Јеһованын гурулушуну кимләр дәстәкләјир вә ејни ҹүр дәстәји биз неҹә ҝөстәрә биләрик?\n13 Һәвари Јәһја она верилән ҝөрүнтүдә Исанын ағ атын белиндә Јеһоваја гаршы үсјан галдыранларла дөјүшдүјүнү ҝөрүр (Вәһј 19:11—15). Садиг мәләкләрин вә артыг өз мүкафатларыны алмыш мәсһ олунмушларын Исанын архасынҹа ҝәлдикләрини билмәк иманымызы мөһкәмләндирир (Вәһј 2:26, 27). Бу, Јеһованын гурулушунун дәстәкләнмәсинин ән ҝөзәл нүмунәсидир!\n14 Буна бәнзәр тәрздә, бөјүк издиһам һәлә ки јер үзүндә јашајан вә Јеһованын тәшкилатында рәһбәрлик едән Мәсиһин мәсһ олунмуш гардашларынын ҝөрдүјү иши дәстәкләјир. (Зәкәријјә 8:23 ајәсини оху.) Бәс шәхсән биз Јеһованын гурулушуну дәстәкләдијимизи неҹә ҝөстәрә биләрик? Мәсәлән, јығынҹагда мәсул гардашлара табе олмагла (Ибр. 13:7, 17). Бу, илк өнҹә өз јығынҹағымыздан башлајыр. Ағсаггаллар барәдә дедијимиз фикирләр онлара вә онларын етдији ишләрә гаршы башгаларында һөрмәт һисси ојадырмы? Ушагларымызы бу садиг кишиләрә һөрмәт ҝөстәрмәјә вә онларын Мүгәддәс Китабдан вердикләри мәсләһәтләрә гулаг асмаға тәшвиг едирикми? Һәмчинин ианәләрлә үмумдүнја ишини неҹә дәстәкләмәли олдуғумузу аиләликҹә мүзакирә едирикми? (Сүл. мәс. 3:9; 1 Кор. 16:2; 2 Кор. 8:12). Падшаһлыг залынын тәмизләнмәси вә горунуб сахланылмасы үчүн сәј ҝөстәририкми? Јеһова һөрмәт вә бирлијин һөкм сүрдүјү јығынҹаға Өз мүгәддәс руһундан бол-бол верир. Мүгәддәс руһун сајәсиндә јашадығымыз бу системин сон ҝүнләриндә тагәтдән дүшмәјәҹәјик (Јешаја 40:29—31).\nЧАТДЫРДЫҒЫМЫЗ ХӘБӘРӘ УЈҒУН ЈАШАЈАГ\n15. Јеһованын ирадәсинә ујғун давранмаг үчүн нәјә ҝөрә биз даима мүбаризә апармалыјыг?\n15 Сона гәдәр дөзмәк вә Јеһованын тәшкилаты илә ајаглашмаг истәјириксә, «Рәббә нәјин мәгбул олдуғуна... әмин [олмалы]» вә чатдырдығымыз хәбәрә мүвафиг јашамалыјыг (Ефес. 5:10, 11). Гејри-камиллијин, Шејтанын вә пис дүнјанын уҹбатындан биз өмүр боју мәнфи тәсирләрә синә ҝәрмәли олуруг. Әзиз баҹы-гардашларымыз, сизләрдән бәзиләри Јеһова илә мүнасибәтләрини горумаг үчүн һәр ҝүн мүбаризә апарыр. Јеһова буну чох гијмәтләндирир. Тәслим олмајын! Чүнки Аллаһын ирадәсинә ујғун јашамаг бизә мәмнунлуг ҝәтирир вә ибадәтимизин бош јерә олмадығына әмин едир (1 Кор. 9:24—27).\nБашгаларына Јеһованын тәшкилатынын бир һиссәси олмаг имканыны дәјәрләндирмәјә көмәк ет\n16, 17. а) Ҹидди ҝүнаһ ишләтмишиксә, нә етмәлијик? б) Аннанын нүмунәсиндән неҹә фајдалана биләрик?\n16 Ҹидди ҝүнаһа јол вермишиксә, нә етмәлијик? Дәрһал көмәк истәмәлијик. Ҝүнаһымызы өрт-басдыр етсәк, нәтиҹәси ағыр олаҹаг. Ҝүнаһларыны ҝизләтдији заман Давудун һансы һиссләри кечирдији јадымыза салаг. О демишди: «Бүтүн ҝүн налә чәкмәкдән сүмүкләрим тагәтдән дүшдү» (Мәз. 32:3). Бәли, ҝүнаһлары өрт-басдыр етмәк инсаны мәнәви вә руһани ҹәһәтдән әлдән сала биләр, амма «ону етираф едәрәк тәрк едән мәрһәмәт тапар» (Сүл. мәс. 28:13).\n17 Ҝәлин Аннанын * нүмунәсинә нәзәр салаг. Ҝәнҹ икән Анна даими пионер кими хидмәт едирди. Лакин о, икили һәјат сүрмәјә башлады вә бу, өз тәсирини ҝөстәрди. О бөлүшүр: «Виҹданым мәни нараһат едирди. Мән өзүмү бәдбәхт һисс едир вә даима депрессијада олурдум». Бәс о нә етди? Анна гејд едир ки, бир дәфә јығынҹаг ҝөрүшүндә Јагуб 5:14, 15 ајәләри мүзакирә олунурду. О, көмәјә еһтијаҹ дујдуғуну анлады вә ағсаггаллара мүраҹиәт етди. Анна һәмин ҝүнләри хатырлајараг дејир: «Бу ајәләр руһани сағламлығы бәрпа етмәк үчүн Јеһованын јаздығы ресептдир. Дәрманлары гәбул етмәк асан олмаса да, онлар фајдалыдыр. Һәмин ајәләрдә јазылан мәсләһәти тәтбиг етдим вә фајдасыны ҝөрдүм». Инди Анна јенидән сәјлә Јеһоваја тәмиз виҹданла хидмәт едир.\n18. Сән нә етмәк әзминдәсән?\n18 Сон ҝүнләрдә јашамаг вә Јеһованын мөһтәшәм тәшкилатынын бир һиссәси олмаг бөјүк үстүнлүкдүр. Ҝәлин һеч вахт әлдә етдијимиз шејләрә биҝанә јанашмајаг. Әксинә, јығынҹағымызла бирҝә ибадәт етмәк үчүн бир јерә јығышаг, сәмими инсанлары ахтараг вә мүнтәзәм олараг алдығымыз руһани гиданы дәјәрләндирәк. Һәмчинин үзәримиздә рәһбәрлик едәнләри дәстәкләјәк вә чатдырдығымыз хәбәрә мүвафиг јашајаг. Белә етсәк, нәинки Јеһованын тәшкилаты илә ајаглашаҹағыг, үстәлик, јахшылыг едәркән тагәтдән дүшмәјәҹәјик.\n^ абз. 17 Ад дәјишдирилиб.


Q=17	C=11	SS=2	LS=2	PS=5	DC=0	LC=0	SD=0	BS=1	G0=31	G1=19	G2=12	DLID=az_RU	BODY=Мәтта 17 | Онлајн Мүгәддәс Китаб | Јени дүнја тәрҹүмәси\nИсанын ҝөркәми дәјишир (1—13)\nХардал тохуму бојда иман (14—21)\nИса өләҹәјини јенә дејир (22, 23)\nБалығын ағзында тапылмыш пул (24—27)\n17 Бу сөһбәтдән алты ҝүн сонра Иса Бутрусу, Јагубу вә онун гардашы Јәһјаны јанына алыб уҹа бир дағын башына галхды. Дағда онлардан башга һеч кәс јох иди.+ 2 Орада шаҝирдләрин ҝөзү гаршысында Исанын ҝөркәми дәјишди: онун үзү ҝүнәш кими шәфәг сачды вә палтары ағаппаг олуб пар-пар парылдады.+ 3 Бирдән онлар ҝөрдүләр ки, Муса вә Илјас пејда олуб Иса илә сөһбәт едир. 4 Онда Бутрус Исаја деди: «Аға, бизим бура ҝәлмәјимиз нә јахшы олду! Истәјирсән, үч чадыр гурум: бирини сәнә, бирини Мусаја, бирини дә Илјаса». 5 Бутрус һәлә данышаркән онларын башы үстүнә парлаг бир булуд ҝәлди вә булудун ичиндән бир сәс деди: «Бу, Мәним севимли Оғлумдур. Мән ондан чох разыјам.+ Она гулаг асын».+ 6 Шаҝирдләр буну ешидәндә үзүстә јерә јыхылдылар. Онлар бәрк горхмушдулар. 7 Онда Иса јахынлашыб онлара тохунду вә деди: «Дурун, горхмајын». 8 Шаҝирдләр башларыны галдыранда ҝөрдүләр ки, Иса тәкдир. 9 Онлар дағдан енәндә Иса тапшырды: «Инсан Оғлу дирилмәјинҹә ҝөрдүјүнүзү һеч кимә данышмајын».+ 10 Онда шаҝирдләр Исадан сорушдулар: «Бәс нәјә ҝөрә мирзәләр дејирләр ки, әввәлҹә Илјас ҝәлмәлидир?»+ 11 Иса онлара ҹаваб верди: «Илјас, доғрудан да, ҝәлиб һәр шеји бәрпа едәҹәк.+ 12 Амма буну билин ки, Илјас артыг ҝәлиб. Һејиф ки, ону танымадылар, башына ојун ачдылар.+ Онлар инсан Оғлуна да зүлм едәҹәкләр».+ 13 Онда шаҝирдләр баша дүшдүләр ки, Иса Вәфтизчи Јәһјадан данышыр. 14 Онлар ҹамаатын јанына чатанда+ бир киши Исаја јахынлашды, онун гаршысында диз чөкүб деди: 15 «Аға, оғлума рәһм ет. Балам хәстәдир, үрәкҝетмәси, тутмалары олур, ҝаһ суја дүшүр, ҝаһ да ода јыхылыр.+ 16 Ону сәнин шаҝирдләринин јанына ҝәтирдим, амма онлар ушағы сағалда билмәдиләр». 17 Иса ҹаваб верди: «Еј имансыз вә јолуну азмыш нәсил!+ Нә вахта гәдәр аранызда олаҹағам? Нә вахта гәдәр сизә дөзәҹәјәм? Оғлуну јаныма ҝәтир». 18 Иса ҹинә һөкм етди, ҹин оғландан чыхды. Оғлан дәрһал сағалды.+ 19 Сонра шаҝирдләр тәкликдә Исанын јанына ҝәлиб сорушдулар: «Биз нијә ҹини гова билмәдик?» 20 Иса онлара ҹаваб верди: «Иманыныз аз олдуғундан. Әмин олун ки, иманыныз хардал тохуму бојда олса, бу даға: “Бурадан о тәрәфә чәкил”, — дејәҹәксиниз, о да чәкиләҹәк. Сизин үчүн гејри-мүмкүн шеј олмајаҹаг».+ 21 *—— 22 Онлар Ҹәлиләдә бир јердә оланда Иса шаҝирдләрә деди: «Инсан Оғлу әлә вериләҹәк,+ 23 ону өлдүрәҹәкләр вә Аллаһ ону үчүнҹү ҝүндә дирилдәҹәк».+ Буну ешидән шаҝирдләр чох кәдәрләндиләр. 24 Онлар Кәфәрнаһума ҝәләндә ики дирһәм* верҝисини јыған адам Бутруса јахынлашыб деди: «Устадыныз верҝини өдәмир?»+ 25 Бутрус ҹаваб верди: «Өдәјир». Бутрус евә ҝирәндә Иса ону габаглајыб сорушду: «Шимон, неҹә дүшүнүрсән, падшаһлар рүсуму вә ҹан верҝисини кимдән јығырлар: өз оғулларындан, јохса башгаларындан?» 26 Бутрус ҹаваб верди: «Башгаларындан». Онда Иса деди: «Демәли, оғуллар верҝидән азаддыр. 27 Амма сөз-сөһбәт олмасын дејә,+ дәнизә ҝет, тилову суја ат вә тилова дүшән биринҹи балығы тут, онун ағзыны ач, орада бир ҝүмүш пул* тапаҹагсан. Пулу ҝөтүр, һәм мәним, һәм дә өз әвәзинә онлара вер».\n^ Һәрфән: гоша дирһәм. Б14 әлавәсинә бах.\n^ Һәрфән: статир. 1 статир 4 дирһәмә бәрабәр иди. Б14 әлавәсинә бах.


Q=8	C=4	SS=0	LS=4	PS=0	DC=0	LC=0	SD=0	BS=1	G0=19	G1=10	G2=5	DLID=az_RU	BODY=Nur-az.com - Кәрбәла фаҹиәсинә нә сәбәб олду?\n10 Сентјабр 2018\nКәрбәла фаҹиәсинә нә сәбәб олду?\nӘҝәр бу ҝүн мән вә сиз һадисәнин гаршысыны алмасаг, 50 илдән, 10 илдән, јахуд 5 илдән сонра бизим Ислам ҹәмијјәтимизин Имам Һүсејнин (ә) дөврүндәки вәзијјәтә дүшмәси мүмкүндүр.\nСөзү ҝедән груп Имам Һүсејни (ә) гијамчы кими танытдырмагда уғур газанды. Залым һөкумәтин үрәји нә истәјир дејир. Бәс халг нә үчүн инанмалыдыр, халг нә үчүн сакит галмалыдыр? Мәни ниҝаран едән мәсәлә һадисәнин бу јеридир. Дејирәм неҹә олду ки, вәзијјәт бу һәддә чатды? Неҹә олду ки, Ислам һөкмләринин вә Гуран ајәләринин хырдалығына варан Ислам үммәти белә бир ајдын һадисәдә бу формада гәфләтә вә сәһләнкарлыға дүчар олду, бирдән-бирә белә бир фаҹиә баш верди? Белә һадисәләр инсаны ниҝаран едир. Мәҝәр биз Пејғәмбәр (с) вә Әмирәлмөминин (ә) дөврүнүн ҹәмијјәтиндән даһа мөһкәмик? Белә олмамаг үчүн нә етмәлијик? Дедијимиз “белә олмасына сәбәб нә иди?” суалына кимсә һәртәрәфли ҹаваб вермәмишдир. Бәзи мәсәләләр ирәли сүрүлүб, амма јетәрли дејил. Бу сәбәбдән бу ҝүн гыса вә конкрет шәкилдә һадисәнин өзү барәсиндә бир гәдәр сөһбәт етмәк истәјирәм. Сонра мәсәләнин ипуҹуну сизин өһдәнизә бурахаҹағам ки, өзүнүз бу барәдә фикирләшәсизиниз. Арашдырма вә дүшүнҹә адамы оланлар бунун ардынҹа тәдгигат апарсынлар, мүталиә етсинләр. Иш вә әмәл адамы оланлар дүшүнсүнләр ки, белә һадисәләрин тәкрар олунмасынын гаршысыны алмаг үчүн һансы һазырлыглар лазымдыр.\nƏҝәр бу ҝүн мән вә сиз һадисәнин гаршысыны алмасаг, 50 илдән, 10 илдән, јахуд 5 илдән сонра бизим Ислам ҹәмијјәтимизин Имам Һүсејнин (ә) дөврүндәки вәзијјәтә дүшмәси мүмкүндүр. Лакин ити ҝөзләр дәринликләри ҝөрсә, етимадлы кешикчи јолу ҝөстәрсә, дүшүнҹә саһиби олан халг иши јолуна јөнәлтсә вә мөһкәм ирадәләр бу һәрәкәтин дајағы олсалар, о заман мөһкәм сәнҝәр вә мөһкәм гала јаранаҹаг, һеч кәс она тәсир ҝөстәрә билмәјәҹәк. Амма әҝәр өзбашына бурахсаг, јенә һәмин вәзијјәт тәкрарланаҹаг, бүтүн ганлар һәдәр ҝедәҹәк.\nО заман вәзијјәт елә бир јерә чатды ки, Бәдр дөјүшүндә Әмирәлмөмининин, Һәмзәнин вә диҝәр Ислам сәрдарларынын әли илә өлдүрүлүб ҹәһәннәмә васил едиләнләрин нәвәси Пејғәмбәрин (с) јериндә отурду, һәмин Пејғәмбәрин (с) ҹијәрпарәсинин башыны гаршысына гојду, бамбук чубуғу илә додағына вә дишинә вуруб деди: "Бәдр дөјүшүндә бизим өлдүрүләнләримиз галхыб онларын гатилләринә нә етдијимизи ҝөрсүнләр". Мәсәлә будур. Бурада Гуран дејир ки, ибрәт алын, бурада дејир ки, тарих мәмләкәтинә сәјаһәт един, һансы һадисәнин баш вердијини ҝөрүн, сонра өзүнүздән еһтијатлы олун.


Q=7	C=3	SS=3	LS=3	PS=0	DC=0	LC=0	SD=0	BS=0	G0=21	G1=16	G2=8	DLID=az_RU	BODY=Aprel 29, 2018 - 5:44 AM Хәбәрин коду : 891302 Мәнбә : Ракурс Тв "Һәдәф14"-ә истинадла Link:\nИслам јолунда шәрләниб һәбсә алынмағын, ҝөрәҹәјин ишҝәнҹәләр мүбарәк олсун! Узагдан узаға өпүрәм алнындан, сәнинлә фәхр едирәм! Башымызы дик тутдуг, дик тутаҹыг. Һәгигәти Аллаһын билмәси бизә бәс едир. Аллаһ, баламын ҹисминдән чох руһијјәсини Сәнә тапшырырам!\nГум тәләбәсинин өлкәдән чыхышына гадаға гојдулар. Ширин диллә һәр ҝүн дедиләр ки, Шамхал гардаш, гадаға тезликлә ҝөтүрүләҹәк. Дедим оғул, торба тикирләр, деди белә иш ҝөрмәзләр, чох инсан адамдылар. 16 мартдан 27 апрелә гәдәр план ҹыздылар, кечдиләр 1 кило наркотикадан, гојдулар чантасына. Әмр верәнин дили, чантаја гојанын әли гурусун.\nӘһли Бејт (әлејһимус-сәлам) - АБНА – Хәбәр Аҝентлијинин вердији хәбәрә әсасән, Иранын Гум шәһәриндә тәһсил алан азәрбајҹанлы тәләбә Шамхал Ејвазов наркотика иттиһамы илә һәбс олунуб. Јахынлары исә иттиһамын сахта, һәбсин сәбәбинин фәргли олдуғуну билдирир.\nДахили Ишләр Назирлијинин јајдығы мәлумата ҝөрә, апрелин 27-дә Ҹәлилабад рајонунда сахланылан Шамхал Ејвазовдан чәкиси 1 килограм 277 грамдан артыг наркотик васитә олан тирјәк ашкар едиләрәк ҝөтүрүлүб. Мәлуматда фактла бағлы ҹинајәт ишинин башландығы, арашдырылма апарылдығы билдирилиб.\nШамхал Ејвазовун атасы Арзу Ејвазов исә оғлуна гаршы ачылан ҹинајәт ишинин гурама, иттиһамын сахта олдуғуну дејир. Онун сөзләринә ҝөрә, 2007-ҹи илдән аиләликҹә Иранда јашадыгларындан өвладлары һәр ил Азәрбајҹана гоһумларына баш чәкмәјә ҝәлиб, амма һеч заман белә проблем јашанмајыб. Сонунҹу дәфә мартын 16-да Ш. Ејвазов гардашы Мигдад Ејвазовла бирликдә Азәрбајҹана ҝириш едәркән сәрһәддән Баш Мүтәшәккил Ҹинајәткарлыға Гаршы Мүбаризә Идарәсинә апарылыблар. Орада 4 ҝүн сахландыгдан сонра бурахылыблар, өлкәни тәрк етмәләринә исә "стоп" гојулуб. Арзу Ејвазов апрелин 26-ы полисләрин Ҹәлилабад мәсҹидинә ҝәләрәк Ш. Ејвазову намәлум истигамәтә апардыгларыны дејир:\n"Шамхал Гумда тәһсил алыр. Мартын 16-да Азәрбајҹана кечәндә бирбаша "Бандотдел"ә апарылыблар. Орада 4 ҝүн сахладылар. Бурахандан сонра чыхышларына "стоп" гојулду. Һәр дәфә онунла данышанда мәнә дејирди ки, тезликлә "стоп"у ҝөтүрәҹәкләр, она белә дејирләрмиш. Сән демә һәбси үчүн һазырлыг ҝедирмиш. Апрелин 26-ы мәсҹиддә намаз гыларкән полисләр ҝәлиб ону орадан намәлум истигамәтә апарыблар. Бу ҝүн исә наркотиклә шәрләндијини өјрәндик".\nА. Ејвазов билдириб ки, "Бандотдел"дә Шамхал "сизинјол.ҹом" сајты барәдә сорғу-суал едилиб. Гум шәһәриндә тәһсил алан Шамхал Ејвазов һәм дә бу сајтда фәалијјәт ҝөстәрирмиш. Онун сөзләринә ҝөрә, Шамхалын диҝәр гардашы Мигдад Ејвазов һәлә дә Азәрбајҹандадыр, өлкәдән чыхышына гојулан "стоп" ҝөтүрүлмәјиб. О, Мигдадын да һәбс едилә биләҹәјини дејиб.


Q=3	C=1	SS=0	LS=1	PS=0	DC=0	LC=0	SD=0	BS=2	G0=122	G1=104	G2=48	DLID=az_RU	BODY=Гој Аллаһын вердији хәзинәјә мәһәббәтиниз сојумасын—Лука 12:34 | Тәлим\nДИЛИ: Aзәрбајҹан (кирил әлифбасы) Јапонија жест дили Австралија жест дили Азәрбајҹан (латын әлифбасы) Алманија жест дили Америка жест дили Ангола жест дили Арҝентина жест дили Боливија жест дили Бразилија жест дили Британија жест дили Венесуела жест дили Вјетнам Данимарка Еквадор жест дили Зимбабве жест дили Индонезија Индонезија жест дили Исвеч Испанија жест дили Италија жест дили Квебек жест дили Кенија жест дили Кирибати Колумбија жест дили Конго Кореја жест дили Куба жест дили Литва Македонија Малави жест дили Маҹарыстан жест дили Мексика жест дили Мјанма Непал Нидерланд Ниҝериа пиҹини Норвеч Парагвај жест дили Перу жест дили Полша жест дили Португалија жест дили Румынија жест дили Самоа Словакија жест дили Соломон Адалары пиҹини Тајван жест дили Тонга Тувалу Уелс Украјна Филиппин жест дили Финландија жест дили Фиҹи Франса жест дили Чехија жест дили Чили жест дили Чин (Кантон, садәләшдирилмиш) Чин (Кантон, әнәнәви) Чин (мандарин, садәләшдирилмиш) Чин (мандарин, әнәнәви) Чин жест дили адангме албан алман ами амһара африкаанс ајмара баса (Камерун) башгырд бенгал бикол болгар булу варај венда волајта га ган гарифуна гуарани гуҹарат гырғыз дигорон дуала дхолуо еве едо ермәни ермәни (гәрб) естон ефик занде зулу ибанаг ибо иврит илок инҝилис исланд исоко испан италјан кабре каннада каонде каталан кечуа (Анкаш) кечуа (Боливија) кикамба кикујју килуба кинјаруанда кирунди кисонге кореја коса куангали куанјама күрд курманҹи күрд курманҹи (Гафгаз) күрд курманҹи (кирил) латыш лингала лози лувале луганда лунда малагаси малај малајалам мам мамбве-лунгу маратһ масатек (Хуаутла) мајја маҹар мбунда мегрел михе монгол море моту науатл (Хуастека) науатл (Шимали Пуебла) науатл (мәркәзи) науатл (Ҝерерро) нгабар ндебеле ндебеле (Зимбабве) ндонга нзема окпе оромо осетин пангасинан папјаменто (Күрасао) пиҹин (Камерун) полјак португал пәнҹаб румын рус рус жест дили санго сапотек (Истм) свати себуан сепеди серб серб (латын) сесуто (Лесото) сесуто (Ҹәнуби Африка) сетсвана сидамо сингал словак словен сотсил сранан-тонго суаһили суаһили (Конго) тагалог таи тамил татар таҹик тви телугу тетела тетум (Дили) тзелтал тив тигре тлапанек ток-писин тотонак тохолабал тсонга тумбука түрк түркмән урһобо фарс фин фон франсыз хорват чех чибемба чилуба чинјанја читонга читонга (Малави) чичева чол чуваш шона јао јапон јоруба јунан јунан жест дили ҝүрҹү ҹола Һаити креолу Һиндистан жест дили һауса һилигајнон һинд һири-моту әрәб өзбәк\n«Хәзинәниз һарададырса, үрәјиниз дә орада олаҹаг» (ЛУКА 12:34).\nНӘҒМӘ: 76, 59\nАллаһын Падшаһлығынын дәјәрини баша дүшмәк инсаны нәјә тәшвиг едир?\nИнсанлара хилас ҝәтирән тәблиғ ишинә севҝи шәхсән сизи нәјә тәшвиг едир?\nХәзинәмизи Аллаһын ачдығы һәгигәтләрлә долдурмаг үчүн нә етмәлијик вә бунун бизә һансы фајдасы вар?\n1, 2. а) Јеһова Аллаһын бизә пај вердији хәзинәләрдән үчүнүн адыны чәкин. б) Бу мәгаләдә нә барәдә данышылаҹаг?\nКАИНАТДА нә варса һамысы Јеһова Аллаһа мәхсусдур. Һәгигәтән дә О, зәнҝин Аллаһдыр (1 Салн. 29:11, 12). О, сәхавәтли Ата кими хәзинәсини Өз бәндәләри илә пајлашыр, анҹаг јалныз онун гәдрини биләнләрлә. Шүкүрләр олсун Јеһоваја ки, бизә 1) Падшаһлығы барәдә мүждә, 2) инсанлара хилас ҝәтирән тәблиғ иши, 3) Мүгәддәс Китабдакы әвәзсиз һәгигәтләр кими хәзинәләр әрмәған едиб! Амма биз еһтијатлы олмасаг, бу хәзинәләр ҝөзүмүздә адиләшәр вә нәтиҹәдә онлары лазымсыз бир әшја кими атарыг. Бу хәзинәләри итирмәк истәмириксә, онлары истифадә етмәли вә онлара севҝимизи ҝүҹләндирмәлијик. Иса Мәсиһ демишди: «Хәзинәниз һарададырса, үрәјиниз дә орада олаҹаг» (Лука 12:34).\n2 Елә исә ҝәлин ҝөрәк Падшаһлыг барәдә мүждәјә, хидмәтә вә һәгигәтә мәһәббәтимизи, миннәтдарлығымызы неҹә артыра биләрик вә бу һиссләрин сојумамасы үчүн нә етмәк олар. Мәгаләни охудугҹа ҝәлин һәр биримиз Аллаһын бәхш етдији бу хәзинәләрә мәһәббәтимизи неҹә ҝүҹләндирәҹәјимиз барәдә дүшүнәк.\nАЛЛАҺЫН ПАДШАҺЛЫҒЫ МИСЛИ-БӘРАБӘРИ ОЛМАЈАН МИРВАРИ\n3. Исанын чәкдији мәсәлдәки таҹир шаһанә мирварини алмаг үчүн нә етмәјә һазыр иди? (Мәгаләнин әввәлиндәки шәклә бахын.)\n3 Мәтта 13:45, 46 ајәләрини охујун. Мәсиһ әла мирвари ахтаран бир таҹир барәдә мәсәл данышмышды. Шүбһәсиз ки, бу таҹир узун илләр әрзиндә јүзләрлә мирвари алыб-сатыб. Бир ҝүн онун әлинә шаһанә бир мирвари дүшдү. Таҹир ону ҝөрәндә һејран галды. Бу мирварини алмаг үчүн о, бүтүн вар-дөвләтини сатмаға һазыр иди. Ҝөрүн бу мирвари онун үчүн нә дәрәҹәдә дәјәрли иди!\n4. Аллаһын Падшаһлығыны гијмәтләндиририксә, нә етмәјә һазыр олаҹағыг?\n4 Исанын бу мәсәлиндән нә өјрәнә биләрик? Аллаһын Падшаһлығы барәдә мүждә бу шаһанә мирваријә бәнзәјир. Әҝәр биз мүждәни таҹир мирварини дәјәрләндирдији кими дәјәрләндирсәк, Аллаһын Падшаһлығынын тәбәәси олмаг вә бу мөвгеји итирмәмәк үчүн һәр шејдән кечмәјә һазыр олаҹағыг. (Марк 10:28—30 ајәләрини охујун.) Ҝәлин ики нәфәрин нүмунәсинә бахаг вә ҝөрәк онлар Падшаһлыг уғрунда нәләрдән кечибләр.\n5. Зәккај Аллаһын Падшаһлығынын тәбәәси олмаг истәдијини неҹә ҝөстәрди?\n5 Әввәлҹә ҝәлин Исанын дөврүндә јашамыш Зәккај адлы бир киши барәдә данышаг. Верҝијығанларын рәиси олан бу инсан һарам газанҹла өзүнә вар-дөвләт топламышды (Лука 19:1—9). Анҹаг о, Падшаһлыг барәдә мүждәни ешидәндә онун нә гәдәр дәјәрли олдуғуну баша дүшүр вә һәјатында дәјишиклик етмәк гәрарына ҝәлир. О, Исаја дејир: «Аға, малымын јарысыны јохсуллара верәҹәјәм, кимин әлиндән нәјини алмышамса, она дөрдгат гајтараҹағам». Зәккај һарам јолла топладығы вар-дөвләтдән кечмәјә вә вара, пула тамаһындан әл чәкмәјә һазыр иди.\n6. Аллаһын Падшаһлығынын тәбәәси олмаг үчүн Роус һансы дәјишиклији етди вә ону буна нә тәшвиг етди?\n6 Инди исә ҝәлин Роус адлы бир гадынын нүмунәсинә бахаг. О, һомосексуалларын һүгугларыны мүдафиә едән бир тәшкилатын президенти иди. Роус һәмчинин лесбиан иди. О, Мүгәддәс Китабы өјрәнәндән сонра Аллаһын Падшаһлығы һаггындакы мүждәнин нә гәдәр дәјәрли олдуғуну ҝөрдү. Амма о, ејни заманда баша дүшүрдү ки, һәјатында көклү дәјишиклик етмәлидир (1 Кор. 6:9, 10). Јеһоваја мәһәббәти ону вәзифәсиндән истефа етмәјә вә әввәлки һәјат тәрзини дәјишмәјә тәшвиг етди. Роус 2009-ҹу илдә вәфтиз олду, нөвбәти ил исә өнҹүл хидмәтинә башлады. Ҝөрүндүјү кими, Роусун Јеһоваја вә Онун Падшаһлығына мәһәббәти ҝүнаһлы арзуларындан ҝүҹлү иди (Марк 12:29, 30).\n7. Падшаһлыға мәһәббәтимизин сојумамасы үчүн нә едә биләрик?\n7 Чохумуз Аллаһын Падшаһлығынын тәбәәси олмаг үчүн һәјатымызда әсаслы дәјишиклик етмишик (Ром. 12:2). Амма бунунла иш битмир. Биз һәр заман еһтијатлы олмалыјыг, јол вермәмәлијик ки, нә исә, истәр мадди шејләр, истәр ҝүнаһлы ҹисмин арзулары Аллаһын Падшаһлығына мәһәббәтимизи сојутсун (Мәс. 4:23; Мәт. 5:27—29). Јеһова Аллаһ Падшаһлыға сәмими мәһәббәтимизи горујуб сахламаға көмәк етмәк үчүн бизә Өз хәзинәсиндән даһа бир инҹи бәхш едиб.\nИНСАНЛАРА ХИЛАС ҜӘТИРӘН ТӘБЛИҒ ИШИ\n8. а) Нәјә ҝөрә һәвари Булус тәблиғ ишини сахсы габларда сахланылан хәзинәјә бәнзәтмишди? б) Булусун тәблиғ ишини севдији нәдән ҝөрүнүр?\n8 Иса Мәсиһ бизә Аллаһын Падшаһлығы һаггындакы мүждәни тәблиғ етмәји вә шаҝирд һазырламағы тапшырыб (Мәт. 28:19, 20). Һәвари Булус бу хидмәтин дәјәрини баша дүшүрдү. О, јени әһдин хидмәтчиси кими она һәвалә олунан иши сахсы габларда сахланылан хәзинәјә бәнзәтмишди (2 Кор. 4:7; 1 Тим. 1:12). Биз, садәҹә, сахсы габ, јәни ҝүнаһлы инсан олсаг да, тәблиғ етдијимиз хәбәр һәм бизи, һәм дә бизә гулаг асан инсанлары хилас едә биләр. Буна ҝөрә дә Булус демишди: «Һәр шеји мүждә наминә едирәм ки, ону башгаларына чатдыра билим» (1 Кор. 9:23). Тәблиғи севдији үчүн Булус шаҝирд һазырламаг ишиндә фәал иштирак едирди. (Ромалылара 1:14, 15; 2 Тимутијә 4:2 ајәләрини охујун.) Бу, она амансыз тәгибләрә синә ҝәрмәјә көмәк етмишди (1 Салон. 2:2). Бәс биз тәблиғ ишини севдијимизи неҹә сүбут едә биләрик?\n9. Тәблиғ ишини севдијимизи неҹә сүбут едә биләрик?\n9 Булусун тәблиғ ишини севдијинә даһа бир сүбут одур ки, о, јаранан һәр фүрсәтдән истифадә едәрәк инсанлара мүждәни чатдырырды. Һәвариләр вә биринҹи әсрдәки диҝәр мәсиһиләр кими, биз дә гејри-рәсми шәкилдә, иҹтимаи јерләрдә вә ев-ев тәблиғ едирик (Һәв. 5:42; 20:20). Шәраитимиз јол вердији гәдәр хидмәтдә фәал олмаға чалышыр, кимимиз көмәкчи өнҹүл, кимимиз өнҹүл хидмәтинә башлајырыг. Кимимиз исә хариҹи дил өјрәнир, өз өлкәмиз дахилиндә башга әразијә, һәтта башга өлкәјә көчүрүк (Һәв. 16:9, 10).\n10. Ајринин тәблиғ ишиндә фәал олмасы һансы фајданы ҝәтирди?\n10 Ҝәлин ҝөрәк Бирләшмиш Штатлардан олан Ајрин адлы субај бир баҹы хидмәти севдијини неҹә ҝөстәрмишди. О чох истәјирди ки, русдилли мүһаҹирләрә хош хәбәри чатдырсын. 1993-ҹү илдә Ајрин бу инсанлара тәблиғ етмәјә башлајанда Нју-Јорк шәһәриндәки русдилли групда тәхминән 20 тәблиғчи вар иди. Баҹы һарадаса 20 илдир русдилли инсанлара тәблиғ едир. О дејир: «Демәздим, бу ҝүн рус дилиндә мүкәммәл данышырам». Буна бахмајараг, Јеһова онун вә онун кими бу ишә ҹан гојан диҝәр баҹы-гардашларын әмәјинә мүкафат вериб. Һазырда Нју-Јорк шәһәриндә алты русдилли јығынҹаг вар. Ајрин баҹынын дәрс кечдији инсанлардан он беши вәфтиз олуб. Онлардан бәзиләри бејтелли, өнҹүл вә ағсаггал кими хидмәт едир. Ајрин дејир: «Дүшүнүрәм, башга һеч бир иш мәнә бу гәдәр севинҹ ҝәтирмәзди». Ҝөрүндүјү кими, бу баҹы хидмәтини чох севир!\nТәблиғ ишинә хәзинә кими јанашырсыныз вә һәр һәфтә бу ишә вахт ајырырсыныз? (11 вә 12-ҹи абзаса бахын)\n11. Тәгибләрә бахмајараг, тәблиғ ишиндә фәал олмаг һансы ҝөзәл нәтиҹәләр ҝәтириб?\n11 Тәблиғ ишинин дәјәрини анламаг бизә һәвари Булус кими тәгибләрә бахмајараг, бу иши давам етмәјә ҝүҹ верәҹәк (Һәв. 14:19—22). 1930—1944-ҹү илләр арасы Бирләшмиш Штатлардакы баҹы-гардашлар ҝүҹлү тәгибләрә мәруз галырдылар. Амма онлар да Булус кими мәтин идиләр вә тәблиғ ишиндән галмырдылар. Тәблиғ етмәк һүгугумузу мүдафиә етмәк үчүн гардашлар мәһкәмәләрә мүраҹиәт едир вә чохлу гәләбәләр газанырды. 1943-ҹү илдә Нејтан Норр гардаш Бирләшмиш Штатларын Али Мәһкәмәсиндә чалынан бир гәләбә барәдә јазыларында нөвбәти сөзләри ишләтмишди: «Газанылан гәләбәләр, әслиндә, сизин мүбаризәнизин сајәсиндәдир. Чүнки тәблиғчи тәблиғ ишиндә фәал олмасајды, әризәләр Али Мәһкәмәјә кими ҝедиб чыхмазды. Амма мәһз сиз тәблиғчиләрин, бүтүн дүнјада јашајан баҹы-гардашларын гәтијјәт вә дөнмәзлији сајәсиндәдир ки, тәгибләрин гаршысы кәсилир. Бу мәһкәмә гәрары Аллаһын халгынын мәтин галмагла чалдығы гәләбәнин нәтиҹәсидир». Башга өлкәләрдәки баҹы-гардашларын да гәтијјәти бу ҹүр гәләбәләрә сәбәб олмушду. Бәли, тәблиғ ишинә севҝимиз тәгибләрә галиб ҝәлир.\n12. Тәблиғ иши илә бағлы нәјә гәтијјәтлисиниз?\n12 Хидмәтимизә Аллаһын бәхш етдији хәзинә кими јанашсаг, тәблиғә саат јығмаг хатиринә чыхмајаҹағыг. Әксинә, әлимиздән ҝәләни едәҹәјик ки, мүждә һаггында әтрафлы шәһадәт верәк (Һәв. 20:24; 2 Тим. 4:5). Инди исә ҝәлин Јеһованын бәхш етдији башга бир хәзинә барәдә данышаг, ҝөрәк биз инсанлара нә барәдә билик вермәлијик.\nҺӘГИГӘТ АДЛЫ ХӘЗИНӘМИЗ\n13, 14. Мәтта 13:52 ајәсиндә һансы хәзинәдән сөз ачылыр вә биз бу хәзинәни неҹә долдура биләрик?\n13 Јеһова Аллаһ һәгигәтин мәнбәјидир (Јәһ. 17:17). О, бу һәгигәт хәзинәсиндән Өз Кәламы васитәсилә бизә пај верир. Беләҹә, ҝәлдик чыхдыг Јеһовадан алдығымыз үчүнҹү хәзинәјә. Јеһова сәхавәтли Ата олдуғу үчүн бу хәзинәни Она дәрин еһтирам бәсләјән инсанларла пајлашыр. Һәгигәти ешитдијимиз илк ҝүндән бәри Мүгәддәс Китаб, нәшрләримиз, топлантылар вә јығынҹаг ҝөрүшләри васитәсилә һәгигәт хәзинәмизи долдуруруг. Бу минвалла илләр кечдикҹә Исанын һаггында сөз ачдығы «тәзә вә көһнә шејләр» сахланылан хәзинәјә саһиб олаҹағыг. (Мәтта 13:52 ајәсини охујун.) Бу һәгигәтләри дәфинә кими ахтарсаг, Јеһова хәзинәмизи тәзә һәгигәтләрлә зәнҝинләшдирмәјә көмәк едәҹәк. (Мәсәлләр 2:4—7 ајәләрини охујун.) Бәс буну неҹә едә биләрик?\n14 Биз мүнтәзәм фәрди мүталиә етмәли, Мүгәддәс Китабы вә нәшрләримизи диггәтлә арашдырмалыјыг. Бу, бизә јени һәгигәтләри, јәни әввәлләр билмәдијимиз фикирләри тапмаға көмәк едәҹәк (Јуш. 1:8, 9; Зәб. 1:2, 3). 1879-ҹу илин ијул ајындан башлајараг дәрҹ олунан бу журналын илк сајында јазылмышды: «Һәгигәт “һәјат” адлы бијабанда от-әләфә бәнзәр јаланлар арасында аз гала боғулан балаҹа бир чичәјә бәнзәјир. Бу чичәји тапмаг истәјирсинизсә, јахшы-јахшы ахтармалысыныз... Ону дәрмәк үчүн ашағы әјилмәлисиниз. Амма бир ҝүл дәриб ҝетмәјин... Јенә ахтарын, дајанмадан арајын». Бәли, биз илаһи һәгигәт хәзинәмизи долдурмағы ҹан-дилдән арзуламалыјыг.\n15. Нәјә ҝөрә мүәјјән һәгигәтләри хәзинәдәки «көһнә шејләр»ә аид етмәк олар вә бу һәгигәтләрдән һансы сизин үчүн даһа чох әзиздир?\n15 Биз бу мисилсиз һәгигәтләрдән бәзиләрини Јеһованын Шаһидләри илә тәзә-тәзә таныш оланда ашкар етмишдик. Бу һәгигәтләри «көһнә» шејләр адландырмаг олар, чүнки бунлары биз мәсиһи јолуна гәдәм гојанда өјрәнмишик вә о ҝүндән бу јана онлар бизим үчүн чох дәјәрлидирләр. Мәсәлән, биз өјрәнмишдик ки, Јараданымызын ады Јеһовадыр, О, инсанлары әбәди јашамаг үчүн јарадыб, бизи ҝүнаһын вә өлүмүн ҹајнағындан хилас етмәк үчүн Оғлуну гурбан вериб. Сонра өјрәндик ки, бир ҝүн Аллаһын Падшаһлығы бүтүн әзаб-әзијјәтә сон гојаҹаг, инсанлара әмин-аман, хошбәхт вә әбәди һәјат бәхш едәҹәк (Јәһ. 3:16; Вәһј 4:11; 21:3, 4).\n16. Һансыса пејғәмбәрлијин вә ја ајәнин изаһатына дүзәлиш едиләндә биз өз тәрәфимиздән нә етмәлијик?\n16 Һәрдән Мүгәддәс Китабдакы пејғәмбәрликләрин вә ја ајәләрин изаһатына дүзәлиш олунур. Бу ҹүр дүзәлишләр едиләндә мәлуматы диггәтлә арашдырмалы вә дәринлијинә вармалыјыг (Һәв. 17:11; 1 Тим. 4:15). Биз көһнә вә јени изаһат арасындакы әсас фәрги баша дүшмәклә кифајәтләнмәмәлијик, бу фәргләр арасындакы хырда мәгамлары да ҝөрмәјә чалышмалыјыг. Онда дејә биләрик ки, биз һәгигәт хәзинәмизә «јени» ҹәваһир гојмушуг. Ҝәлин ҝөрәк нә үчүн бу зәһмәти чәкмәјә дәјәр.\n17, 18. Мүгәддәс руһ бизә неҹә көмәк едир?\n17 Иса Мәсиһ демишди ки, мүгәддәс руһ өјрәндијимиз шејләри јадымыза салаҹаг (Јәһ. 14:25, 26). Биз бу көмәји тәблиғ заманы неҹә алырыг? Бу суалын ҹавабыны Питер гардашын башына ҝәлән әһвалатдан өјрәнә биләрик. 1970-ҹи ил иди. Питер гардашын 19 јашы вар иди вә о, тәзәликҹә Британијадакы Бејтелдә хидмәт етмәјә башламышды. Бир ҝүн о, ев-ев тәблиғ едәндә гапыны ортајашлы бир киши ачыр. Питер кишидән Мүгәддәс Китабы өјрәнмәк истәјиб-истәмәдијини сорушур. Киши тәәҹҹүбләнир ки, ҹаван бир оғлан она Мүгәддәс Китабы өјрәнмәји тәклиф едир. Сән демә бу киши раввин имиш. О, гардашы јохламаг үчүн сорушур: «Һә, ҹаван оғлан, де ҝөрүм “Дәнјал” китабы һансы дилдә јазылыб?» Питер белә ҹаваб верир: «Бу китабын мүәјјән һиссәләри Арами дилиндә јазылыб». Питер дејир: «Суалын ҹавабыны билмәјим раввини мәәттәл гојмушду. Амма ән чох өзүм мәәттәл галмышдым. Өз-өзүмә дүшүнүрдүм, мән бу суалын ҹавабыны һарадан билирәм? Евә ҝәләндән сонра “Ҝөзәтчи гүлләси” вә “Ојанын!” журналларынын өтән сајларыны ҝөздән кечирдим вә ҝөрдүм ки, мәгаләләрин бириндә “Дәнјал” китабынын арами дилиндә јазылдығы изаһ олунуб» (Дән. 2:4, һаш.). Бу һадисәдән ҝөрүрүк ки, мүгәддәс руһ әввәлләр охудуғумуз вә хәзинәмизә гојдуғумуз фикирләри лазым олан анда јадымыза салыр (Лука 12:11, 12; 21:13—15).\n18 Јеһова Аллаһын бизә ачдығы һәгигәтләри севир вә гијмәтләндиририксә, һәгигәт хәзинәмизи даим «көһнә вә јени» ҹәваһирләрлә долдураҹағыг. Јеһованын өјрәтдији һәгигәтләрә мәһәббәтимиз вә миннәтдарлығымыз артдыгҹа тәблиғ ишиндә даһа мәһарәтли олаҹағыг.\n19. Нәјә ҝөрә Јеһованын бәхш етдији хәзинәни горумаг лазымдыр?\n19 Шејтан вә онун дүнјасы јухарыда ады чәкилән хәзинәләрә мәһәббәтимизи вә миннәтдарлығымызы зәифләтмәјә вә ја тамамилә өлдүрмәјә чалышыр. Буна ҝөрә дә еһтијатлы олмалыјыг ки, парлаг карјера вәдләри, ҹаһ-ҹалаллы һәјат јашамаг вә вар-дөвләтимизи нүмајишә гојмаг арзусу бизи јолдан чыхармасын. Һәвари Јәһја демишди: «Дүнја өз истәкләри илә бәрабәр кечиб ҝедир» (1 Јәһ. 2:15—17). Бу сәбәбдән биз вар ҝүҹүмүзлә чалышмалыјыг ки, Аллаһдан алдығымыз сәрвәтә мәһәббәтимизи вә миннәтдарлығымызы горујаг.\n20. Јеһованын вердији хәзинәләри горумаг үчүн нә етмәлијик?\n20 Биз јол вермәмәлијик ки, Аллаһын Падшаһлығына бәсләдијимиз мәһәббәтин јерини башга бир шеј тутсун. Одур ки, ҝәлин тәблиғ ишиндә фәал олаг, инсанларын һәјатыны хилас едән бу иши ҝүнү-ҝүндән даһа чох гијмәтләндирәк вә һәгигәт хәзинәмизи јени ҹәваһирләрлә долдураг. Онда ҝөјдә хәзинә јығмыш олаҹағыг. Орада хәзинәмизә оғрунун әли чатмаз вә ону ҝүвә јемәз. Хәзинәмиз һарададырса, үрәјимиз дә орада олаҹаг (Лука 12:33, 34).


Q=17	C=5	SS=5	LS=8	PS=5	DC=0	LC=0	SD=0	BS=2	G0=29	G1=25	G2=16	DLID=az_RU	BODY=Мәтта 23 | Онлајн Мүгәддәс Китаб | Јени дүнја тәрҹүмәси\nМирзәләрдән вә фәрисиләрдән нүмунә ҝөтүрмәјин (1—12)\nВај мирзәләрин вә фәрисиләрин һалына (13—36)\nИса Јерусәлимдән өтрү ҝөз јашы төкүр (37—39)\n23 Сонра Иса халга вә шаҝирдләринә мүраҹиәт едиб деди: 2 «Мирзәләр вә фәрисиләр Мусанын јериндә отурублар. 3 Буна ҝөрә дә дедикләри һәр шејә әмәл един, лакин ҝөрдүкләри ишләри ҝөрмәјин. Чүнки онлар дејирләр, амма етмирләр.+ 4 Онлар инсанларын чијнинә ағыр јүк гојурлар,+ өзләри исә бу јүкү галдырмаг үчүн бармагларыны да тәрпәтмәк истәмирләр.+ 5 Һәр бир иши өзләрини ҹамаата ҝөстәрмәк үчүн едирләр.+ Онлар һәмаил кими тахдыглары ајә гутуҹугларыны ҝенишләндирир,+ палтарларынын сачагларыны узадырлар.+ 6 Онлар мәҹлисләрдә јухары башда, синагогларда габаг ҹәрҝәләрдә отурмағы севирләр,+ 7 базар мејданларында ҹамаатдан салам алмағы, инсанларын онлары “Рабби”* чағырмағыны хошлајырлар. 8 Амма сиз гојмајын сизи “Рабби” чағырсынлар, чүнки сизин бир Устадыныз+ вар, сиз исә бир-биринизә гардашсыныз. 9 Һәмчинин јер үзүндә һеч кәси “Ата”* чағырмајын, чүнки бир Атаныз вар,+ О да ҝөјдәдир. 10 Гојмајын сизи рәһбәр адландырсынлар, чүнки бир Рәһбәриниз вар, о да Мәсиһдир. 11 Анҹаг аранызда ән бөјүк кимдирсә, гој сизә нөкәр олсун.+ 12 Өзүнү јүксәлдән алчалдылаҹаг,+ өзүнү алчалдан јүксәлдиләҹәк.+ 13 Вај сизин һалыныза, мирзәләр вә фәрисиләр, икиүзлүләр! Чүнки сиз сәмави Падшаһлығын гапыларыны инсанларын үзүнә бағлајырсыныз. Нә өзүнүз ҝирирсиниз, нә дә ҝирмәк истәјәнләри гојурсунуз.+ 14 *—— 15 Вај сизин һалыныза, мирзәләр вә фәрисиләр, икиүзлүләр!+ Чүнки сиз дәнизләри кечир, өлкәләри долашырсыныз ки, һеч олмаса бир адамы дининизә дөндәрәсиниз. Лакин буна мүвәффәг оланда о адамы өзүнүздән дә бешбетәр Һинном вадисинә* мәһкум едирсиниз. 16 Вај сизин һалыныза, кор бәләдчиләр!+ Сиз дејирсиниз: “Әҝәр кимсә мәбәдә анд ичирсә, ејби јох, амма кимсә мәбәддәки гызыла анд ичирсә, андыны мүтләг јеринә јетирмәлидир”.+ 17 Еј ағылсызлар вә корлар! Һансы даһа бөјүкдүр: гызыл, јохса гызылы мүгәддәс едән мәбәд? 18 Һәмчинин белә дејирсиниз: “Әҝәр кимсә гурбанҝаһа анд ичирсә, ејби јох, амма гурбанҝаһын үстүндәки бәхшишә анд ичән мүтләг андыны јеринә јетирмәлидир”. 19 Корлар! Һансы даһа бөјүкдүр: бәхшиш, јохса бәхшиши мүгәддәс едән гурбанҝаһ? 20 Она ҝөрә дә гурбанҝаһа анд ичән һәм гурбанҝаһа, һәм дә онун үстүндәки шејләрә анд ичир. 21 Мәбәдә анд ичән һәм мәбәдә, һәм дә онун ичиндә мәскән салана анд ичир,+ 22 ҝөјә анд ичән Аллаһын тахтына вә о тахтда отурана анд ичир. 23 Вај сизин һалыныза, мирзәләр вә фәрисиләр, икиүзлүләр! Чүнки сиз нанә, шүјүд вә ҹирәнин онда бирини верирсиниз,+ лакин Төвратдакы* даһа ваҹиб мәсәләләрә: һагг-әдаләтә,+ мәрһәмәтә+ вә сәдагәтә фикир вермирсиниз. Ондабири вермәли идиниз, амма бунлары да кәнара атмамалыјдыныз.+ 24 Ағҹаганады сүзҝәҹлә ајырыб,+ дәвәни дири-дири удан,+ кор бәләдчиләр!+ 25 Вај сизин һалыныза, мирзәләр вә фәрисиләр, икиүзлүләр! Чүнки сиз ҹамы вә бошгабы үстдән тәмизләјирсиниз,+ амма онларын ичи аҹҝөзлүклә+ вә кеф-сәфа илә долудур.+ 26 Еј кор фәриси, әввәлҹә ҹамын вә бошгабын ичини тәмизлә, онда онларын үстү дә тәмиз олаҹаг. 27 Вај сизин һалыныза, мирзәләр вә фәрисиләр, икиүзлүләр!+ Чүнки сиз ағардылмыш гәбирләри хатырладырсыныз.+ Онлар заһирән гәшәнҝ ҝөрүнүрләр, амма ичәридән өлү сүмүкләри вә һәр ҹүр натәмизликлә долудурлар. 28 Ејнилә дә сиз, гырагдан салеһ ҝөрүнүрсүнүз, амма дахилдән ријакарлыг вә ганунсузлугла долусунуз.+ 29 Вај сизин һалыныза, мирзәләр вә фәрисиләр, икиүзлүләр!+ Чүнки сиз пејғәмбәрләр үчүн түрбәләр уҹалдырсыныз, салеһләрин сәрдабәләрини бәзәјирсиниз+ 30 вә дејирсиниз: “Биз дәдә-бабаларымызын вахтында јашасајдыг, онларла әлбир олмаздыг, пејғәмбәрләрин ганыны төкмәздик”. 31 Бу сөзләрлә сиз өз әлејһинизә шаһидлик едирсиниз ки, пејғәмбәрләри гәтлә јетирмиш адамларын өвладларысыныз.+ 32 Нејнәк, дәдә-бабаларынызын башладығы иши ахыра чатдырын! 33 Сиз, еј иланлар, әфи илан балалары!+ Һинном вадисинә* мәһкумијјәтдән ҹанынызы неҹә гуртараҹагсыныз?+ 34 Буна ҝөрә дә јаныныза пејғәмбәрләри,+ арифләри вә мүәллимләри ҝөндәрирәм.+ Онлардан бәзиләрини өлдүрәҹәк,+ дирәкдә едам едәҹәксиниз, бәзиләрини исә синагогларынызда гамчылајаҹаг вә бир шәһәрдән о бири шәһәрә говаҹагсыныз.+ 35 Беләҹә, салеһ Һабилин ганындан тутмуш+ мәбәдлә гурбанҝаһын арасында өлдүрдүјүнүз Бәрәкја оғлу Зәкәријјәнин ганына кими, јер үзүндә ахытдығыныз бүтүн салеһләрин ганына ҝөрә ҝүнаһкар сајылаҹагсыныз.+ 36 Билин вә аҝаһ олун, бүтүн бу ҝүнаһлара ҝөрә бу нәсил ҹаваб верәҹәк. 37 Еһ, Јерусәлим, Јерусәлим! Пејғәмбәрләри гәтлә јетирән, сәнә ҝөндәриләнләри даша басан Јерусәлим!+ Тојуг ҹүҹәләрини ганадынын алтына топладығы кими, мән дә дәфәләрлә сәнин өвладларыны бир јерә јығмаг истәдим. Амма сиз истәмәдиниз!+ 38 Буна ҝөрә дә Аллаһ бу мәбәди тәрк едәҹәк*.+ 39 Буну билин, сиз: “Јеһованын ады илә ҝәләнә ешг олсун!” — дејәнә гәдәр бир даһа мәни ҝөрмәјәҹәксиниз».+\n^ Јәһуди руһаниләринә верилән шәрәфли ад.\n^ Иса ата сөзүнү дини титул кими ишләтмәји гадаған едирди.\n^ А3 әлавәсинә бах.\n^ Диҝәр вариант: бу мәбәд виранә һалда сизә галаҹаг.


Q=2	C=2	SS=2	LS=0	PS=0	DC=0	LC=0	SD=0	BS=5	G0=24	G1=14	G2=8	DLID=az_RU	BODY=24 Сентјабр 2021 15 Сәфәр 1443 2 Меһр 1400\n17 Ијул 2021\nЈезид һакимијјәтинин башланмасы\nХилафәти тәзә әлинә кечирмиш Језидин илк иши атасынын заманында онунла бејәт етмәјәнләрдән бејәт алмаға ҹәһди олду. О, Мәдинәнин валиси Вәлид ибн Үтбәјә мәктуб јазыр: “Һүсејн ибн Әли вә Абдуллаһ ибн Зүбејри чағырараг мәним хилафәтим үчүн бејәт истә. Бејәт етмәкдән бојун гачырсалар, онлардан зорла бејәт ал”.\nВәлид Имам Һүсејни (ә) евинә дәвәт етди. Имам өз јахын адамлары илә онун евинә ҝетди. Вәлидин евинә чатдыгда онлара деди: “Мән ичәри ҝирирәм. Әҝәр шүбһәли сәс ешитсәниз, евә дахил олун. Әкс һалда, һеч бир һәрәкәт етмәјин”. Вәлид Језидин мәктубуну Имама (ә) охуду. Имам (ә) бујурду: “Сән мәним ҝизли бејәтимлә гане олмазсан вә ҹамаатын буну ҝөрмәси үчүн ашкар бејәт алмаг истәјәрсән. Сәһәрә кими мәнә мөһләт вер, бу барәдә фикирләшим”. Вәлид тәклифи гәбул етди. Мәрван она деди: “Әҝәр ҝеҹәнин бу саатында Һүсејндән бејәт ала бимәсән, артыг ган төкүлмәдикҹә ондан бејәт ала билмәјәҹәксән. Буна ҝөрә дә бејәт етмәдикҹә онун бурадан ҝетмәсинә иҹазә вермә”. Бу заман мүбаһисә гызышыр.\nИмам Һүсејнин (ә) өз гардашы Мәһәммәд Һәнәфијјәјә вәсијјәти\nИмам (ә) кағыз-гәләм ҝөтүрүр вә јазыр: “...Мән нә шөһрәт үчүн, нә фәсад төрәтмәк үчүн, нә дә зүлм етмәк үчүн гијам едирәм. Мәним гијамым ҹәддимин үммәтинин вәзијјәтини ислаһ етмәк үчүндүр. Гијам едирәм ки, јахшылыға чағырым, пис ишләрдән чәкиндирим, бабам Мәһәммәдин (с) вә атам Әлинин (ә) сүннәсинә әмәл едим.\nМәним һаглы олдуғуму гәбул едән билсин ки, Аллаһ һаггын мәнбәјидир вә онун мүкафатыны верәҹәкдир. Дәвәтими гәбул етмәјәнләрә гаршы дөзүмлүјәм. Аллаһ мәнимлә онлар арасында әдаләтлә һөкм етсин. Чүнки Аллаһ ән јахшы һакимдир.\nГардашым! Мәним сәнә вәсијјәтим будур”.\nİмам мәктубу бағлајыр вә мөһүрләјәрәк гардашы Мәһәммәд Һәнәфијјәјә верир.\nИмамын (ә) Мәдинәдән чыхмасы\nИмам Һүсејн (ә) ҝеҹәни Мәдинәдә өз евиндә галыр. Вәлид ибн Үтбә исә Абдуллаһ ибн Зүбејрдән бејәт алмаға чалышыр.\nАбдуллаһ бејәт етмир вә ҝеҹә икән Мәдинәдән чыхыр. Сәһәр вахты Вәлид 80 нәфәр атлыны ону ахтармаға ҝөндәрир, анҹаг тапа билмирләр. Вәлид Језидә бејәт алмаг үчүн адамларындан бир нечәсини дә Имам Һүсејнин (ә) евинә ҝөндәрир.\nИмам онлара бујурур: “Мөһләт верин сәһәр олсун, ҝөрүм нә едирәм”.\nВәлидин адамлары ҝери гајыдырлар.\nҜетмәк вахты чатмышды. Артыг Мәдинәдә галмаг олмазды. Имам Мәһәммәд Һәнәфијјә кими бир сыра адамларыны чыхмагла бүтүн аиләси илә бирликдә Мәккәјә доғру һәрәкәт едир.\nИмамын (ә) Мәккәјә чатмасы\nҺүсејн (ә) узагдан Мәккәнин дағларыны ҝөрәндә бу ајәни охујур: “Ола билсин ки, Рәббим мәнә доғру јолу ҝөстәрсин!”\nİмам Мәккәјә дахил олду. Диҝәр шәһәрләрдән ҝәлмиш үмрә зијарәтчиләри о һәзрәти гаршылмаға ҝәлдиләр.\nБу сәмими гаршылама Абдуллаһ ибн Зүбејри нараһат едир. Мүавијәнин өлүмүндән сонра ҝизли шәкилдә Мәккәјә ҝәлмиш ибн Зүбејр Мәккә әһалисиндән өзү үчүн бејәт алмаг нијјәтиндә иди, анҹаг фикрини Һүсејнә (ә) демирди.\nО, Имамын (ә) намазында иштирак едир, јанында отурур, сөзләринә гулаг асыр, һәтта она Мәккәдә галмағы төвсијә едәрәк дејир: “Әҝәр Мәккәдә галсан, сәни мүсәлманларын хәлифәси билиб бејәт едәҹәјәм”. Лакин Һүсејн (ә) она бујурур: “Мәнә ҝөрә Мәккәјә һөрмәтсизлик олунмасыны истәмирәм. Мәккәдән бир гарыш да олса гырагда өлмәјә һазырам, анҹаг Мәккәнин һөрмәти горунсун”.\n1396 дәфә бахылыб\nШушада һәрбчимиз шәһид олду - ФОТО\nИрагда ишғалчы АБШ базасы ракет атәшинә тутулду


Q=3	C=3	SS=0	LS=0	PS=0	DC=1	LC=0	SD=0	BS=0	G0=68	G1=46	G2=15	DLID=az_RU	BODY=Һәр шејдә биринҹи олмаг истәјирсән? Ушагларыныза башгаларына көмәк етмәји өјрәдин\nЕЛӘ адам таныјырсан ки, һәр шејдә биринҹи олмаг истәсин? ~ Ола билсин, нөвбәдә дураркән о, кимисә итәләјиб габаға кечир ки, биринҹи олсун. Һеч белә вәзијјәтлә растлашмысан? ~ Бир дәфә Бөјүк Мүәллим дә ҝөрдү ки, бөјүк адамлар белә биринҹи, ән јахшы јерләри тутмаға чалышырлар. Бу, онун хошуна ҝәлмәди. Ҝәл бу һадисәјә бирликдә нәзәр салаг.\nҺеч биринҹи олмаға чалышан адам ҝөрмүсән?\nМүгәддәс Китабда дејилир ки, ҝүнләрин бир ҝүнү дини рәһбәр олан бир фәрисеј евиндә зијафәт гурмушду вә Исаны да ора дәвәт етмишди. Иса орада оланда ҝөрдү ки, гонаглар бир-бир ҝәлиб өзләринә ән јахшы јерләри сечирләр. Буна ҝөрә дә онлара бир әһвалат данышды. Истәјирсән, бу әһвалаты сәнә данышым? ~\nИса деди: ‘Кимсә сәни тоја дәвәт етсә, јухары башда отурма’. Билирсән, Иса нәјә ҝөрә белә деди? ~ О изаһ етди ки, ола биләр, тоја даһа һөрмәтли адамы дәвәт едибләр. Буна ҝөрә дә, шәкилдә ҝөрдүјүн кими, тој јијәси ҝәлиб дејә биләр: ‘Јерини бу адама вер, өзүн исә бура кеч’. Сәнҹә, буну ешидән гонаг өзүнү неҹә һисс едәр? ~ О утаныб гызарар, чүнки башга гонагларын ҝөзүнүн габағында ашағы баша кечмәли олаҹаг.\nИса ҝөстәрди ки, јухары башда отурмаға ҹан атмаг һеч дә јахшы дејил. Буна ҝөрә дә о деди: ‘Тоја дәвәт олунанда ҝедиб ән ашағы јердә отур. Белә етсән, сәни дәвәт едән адам ҝәлиб: “Достум! Јухары баша кеч”, — дејәҹәк. О заман јахшы јерә кечәндә бүтүн гонагларын јанында һөрмәтин артаҹаг’ (Лука 14:1, 7—11).\nИса ән јахшы, јахуд јухары башда олан јерләри сечмәк һаггында данышанда нәји баша салмаг истәјирди?\nБаша дүшдүн, Исанын сөзүнүн ҹаны нә иди? ~ Ҝәл бир нүмунә чәкәк, ҝөрәк баша дүшмүсән, ја јох. Тутаг ки, автобуса сәнинлә бирликдә чохлу адам минмәк истәјир. Сән һамыны габаглајараг, јашлылара јер вермәјиб өзүн отураҹагсан? ~ Неҹә фикирләширсән, бу, Исанын хошуна ҝәләр? ~\nКимсә дејә биләр ки, бизим һәрәкәтләримиз Иса үчүн мараглы дејил. Сән дә бу фикирдәсән? ~ Фәрисејин евиндә наһар едәндә Иса адамларын өзләринә неҹә јер сечдикләринә фикир верирди. Бәс сәнҹә, о, бизим дә һәрәкәтләримизә диггәт јетирир, јохса јох? ~ Инди ҝөјдә олдуғу үчүн Иса бизим нә етдијимизи даһа јахшы ҝөрүр.\nКиминсә биринҹи олмаға чалышмасы адәтән вәзијјәти ҝәрҝинләшдирир, ортаја мүбаһисә салыр вә башгаларыны өзүндән чыхарыр. Һәрдән ушаглар бирликдә автобусла јол ҝедәндә белә вәзијјәт јараныр. Гапылар ачылан кими ушаглар бир-бирини итәләјиб габаға гачырлар. Онлар ән јахшы јерләрдә, пәнҹәрәнин габағында отурмаг истәјирләр. Һәмин вахт нә баш верә биләр? ~ Бәли, ушагларын бир-биринә аҹығы тута биләр.\nБиринҹи олмаг истәји бир чох проблемләр јарада биләр. Буна ҝөрә Исанын шаҝирдләри арасына да сөз-сөһбәт дүшмүшдү. Бу китабын 6-ҹы фәслиндән өјрәндијимиз кими, онлар кимин ән бөјүк олдуғу үстүндә бир-бирилә мүбаһисә едирдиләр. Буну ҝөрҹәк Иса нә етди? ~ Бәли, о, шаҝирдләринә дүзәлиш верди. Анҹаг сонралар јенидән онларын арасында мүбаһисә дүшдү. Ҝәл ҝөрәк мүбаһисә нәдән башлады.\nИса ахырынҹы дәфә Јерусәлимә ҝедәндә онун јанында һәвариләр вә башга адамлар вар иди. Иса онлара өз Падшаһлығы һаггында данышырды, буна ҝөрә дә Јагубла Јәһја онунла бирликдә падшаһлыг етмәк барәдә фикирләширди. Онлар һәтта аналары Шаломитлә дә бу һагда данышдылар (Матта 27:56; Марк 15:40). Бу сәбәбдән, Јерусәлимә ҝедәндә Шаломит Исаја јахынлашды, баш әјиб ондан нә исә хаһиш етмәјә башлады.\n«Сән нә истәјирсән?» — дејә Иса сорушду. О ҹаваб верди ки, Исанын Падшаһлығында оғланларынын онун јанында, биринин сағында, о бирисинин исә солунда отурмасыны истәјир. Неҹә фикирләширсән, Јагубла Јәһјанын өз аналарыны Исанын јанына белә бир хаһишлә ҝөндәрмәси диҝәр он һәваријә неҹә тәсир етди? ~\nШаломит Исадан нәји хаһиш едир вә бу, нә илә нәтиҹәләнир?\nБәли, онларын Јагубла Јәһјаја чох аҹығы тутду. Буна ҝөрә дә Иса бүтүн һәвариләринә мүдрик бир мәсләһәт верди. Иса онлара деди ки, халгларын һөкмдарлары һамыдан үстүн олмағы вә шан-шөһрәти севирләр. Онлар елә јүксәк мөвгејә саһиб олмаг истәјирләр ки, һамы онлара табе олсун. Анҹаг Иса давамчыларына деди ки, онларын арасында белә олмамалыдыр. Әксинә, ‘араларында биринҹи олмаг истәјән, диҝәрләринин гулу олмалыдыр’. Тәсәввүр едирсән, бу нә демәкдир?! (Матта 20:20—28).\nБилирсән, гул нә едир? ~ О, башгаларынын она гуллуг едәҹәјини фикирләшмәдән өзү онлара хидмәт едир. О, јухары башда јох, ән ашағы јердә отурур. О, өзүнү башгаларындан үстүн сајмыр, әксинә, һамыдан ашағы тутур. Һәмчинин јадда сахла: Иса деди ки, биринҹи олмаг истәјән өзүнү башгаларынын јанында гул кими апармалыдыр.\nСәнҹә, бу, бизим үчүн һансы мәнаны дашыјыр? ~ Гул ән јахшы јердә әјләшмәк, јахуд јемәји биринҹи јемәк үстүндә ағасы илә мүбаһисә едәр? Неҹә фикирләширсән? ~ Иса изаһ етди ки, гул ағасыны һәмишә өзүндән үстүн тутур (Лука 17:7—10).\nДемәли, биринҹи олмаға чалышмаг әвәзинә биз нә етмәлијик? ~ Бәли, биз гул кими олмалыјыг. Бу исә о демәкдир ки, башгаларыны биринҹи јерә гојмалы, онлары өзүмүздән үстүн тутмалыјыг. Һансы һалларда башгаларыны биринҹи јерә гоја биләрик? ~ Ҝәл 40 вә 41-ҹи сәһифәләри ачаг вә бир дә бахаг ҝөрәк, башгаларына хидмәт етмәклә онлары неҹә биринҹи јерә гоја биләрик.\nЈадындан чыхарма, Бөјүк Мүәллим башгаларына хидмәт етмәклә онлары өзүндән үстүн тутурду. Һәвариләри илә кечирдији ахырынҹы ҝеҹәдә о һәтта әјилиб онларын ајагларыны да јумушду. Биз дә инсанлара хидмәт едәрәк онлары биринҹи јерә гојсаг, һәм Бөјүк Мүәллими, һәм дә онун Атасы, Јеһова Аллаһы севиндирәрик.\nҜәл башгаларыны өзүмүздән үстүн тутмаға бизи тәшвиг едән бәзи ајәләри охујаг: Лука 9:48; Ромалылара 12:3 вә Филипилиләрә 2:3, 4.\nУшағынызын худбин олмамасы үчүн фикир вермәли олдуғунуз үч саһәјә нәзәр салын.\nВермәк хошбәхтлик ҝәтирир


Q=10	C=8	SS=2	LS=0	PS=2	DC=2	LC=0	SD=0	BS=0	G0=31	G1=14	G2=2	DLID=az_RU	BODY=Павел Малта адасынын јахынлығында ҝәми гәзасына уғрајыр | Мүгәддәс Китаб һекајәси\nҜәми гәзаја уғрајыр\nБАХ! Ҝәми гәзаја уғрајыб! О, гајалара дәјиб парчаланыр! Дәниздәки адамлары ҝөрүрсән? Онлардан бәзиләри артыг саһилә чатыблар. Павел дә орададыр! Ҝәл ҝөрәк Павел ҝәмијә нәјә ҝөрә минмишди вә ҝәми гәзаја неҹә уғрады.\nЈадындадыр, Павел ики ил Гејсәријәдә һәбсдә сахланылмышды. Орадан ону вә башга дустаглары ҝәмијә миндириб Ромаја ҝөндәрирләр. Ҝәми Крит адасынын јахынлығындан кечәндә дәниздә бөјүк бир фыртына башлајыр. Елә ҝүҹлү күләк әсир ки, ҝәмини идарә етмәк мүмкүн олмур. Ҝүндүзләр ҝүнәш, ҝеҹәләр исә улдузлар ҝөрүнмүр. Бир мүддәт белә давам едир, ҝәмидәкиләр хилас олмаға үмидләрини бүсбүтүн итирирләр.\nОнда Павел ајаға галхыб дејир: ‘Һеч бириниз өлмәјәҹәксиниз. Јалныз ҝәми батаҹаг. Чүнки кечән ҝеҹә Аллаһын бир мәләји мәнә ҝөрүнүб деди: Павел, горхма! Сән Рома һөкмдары Гејсәрин јанына ҝетмәлисән. Аллаһ, сәни вә ҝәмидәкиләрин һамысыны хилас едәҹәк’.\nАртыг 14 ҝүндүр фыртына давам едир. Ҝеҹә јарысы ҝәмичиләр сујун дајазлашдығыны һисс едирләр. Онлар горхурлар ки, ҝәми гаранлыгда гајалара чырпылар. Она ҝөрә дә ҝәмини сахламаг үчүн лөвбәр атырлар. Сәһәриси ҝүн торпаг ҝөрүнүр. Ҝәмичиләр ҝәмини саһилә сүрмәји гәрара алырлар.\nСаһилә јахын су дајаз олдуғундан ҝәми јериндә илишиб галыр. Далғаларын ҝүҹүндән ҝәми парчаланмаға башлајыр. Дустаглара нәзарәт едән забит дејир: ‘Ким үзә билирсә, биринҹи гој онлар суја атылыб саһилә үзсүнләр. Галанларыныз, онларын далынҹа сиз дә суја атылын вә тахта парчаларындан јапышыб саһилә чыхын’. Ҝәмидәкиләр суја атылырлар. Беләҹә, мәләјин дедији кими, ҝәмидә олан 276 нәфәрин һамысы сағ-саламат саһилә чыхыр.\nБура Малта адасыдыр. Буранын ҹамааты чох гајғыкешдир. Онлар хилас оланлара көмәк едирләр. Һава јахшылашанда Павели башга ҝәмијә миндириб Ромаја јола салырлар.\nҺәвариләрин ишләри 27:1–44; 28:1–14.


Q=6	C=3	SS=0	LS=3	PS=0	DC=0	LC=0	SD=0	BS=4	G0=107	G1=84	G2=32	DLID=az_RU	BODY=Avqust 13, 2017 - 12:47 PM Хәбәрин коду : 847926 Мәнбә : abna24.com Link:\nӘһлибејт (ә) Хәбәр Аҝентлији-abna24.com\nҺөҹҹәтүлислам Әракијан, вилајәт-и фәгиһин Молла Сәдра дүшүнҹәсиндәки јеринә тохунараг "Имам Хомејни, Молла Садраја 'Шиәнин гүруру' ләгәбини вермишдир дејәрәк, Горбачова јаздығы мәктубунда Ислам дүшүнҹәсини анламасы үчүн ондан Молла Сәдраны арашдырмасыны истәмишдир" дејиб.\nҺөвзә: Молла Сәдра олараг танынан Сәдрәддин Мәһәммәд ибн Ибраһим Ширази, (980-1051 Һиҹри Гәмәри) Һикмәт-и мүтәалијјә мәктәбинин баниси мәшһур бир философ вә мәшһур бир ариф олараг фәлсәфи вә ирфани дүшүнҹәдә бөјүк бир јенилијә имза атмышдыр. Бу мәктәб өзүндән әввәлки 800 иллик Ислам фәлсәфәсини бир кәнара гојараг јени бир дөвр башлатды. Сәдрул Мүтәәллиһин Ширази, 20 әсрлик Аристо-Әфлатун чәкишмәсинә (әнәнәви мәшша-Ишрак чәкишмәсинә) сон гојан вә онун фәлсәфи системи дә Ислам фәлсәфәсинин әһја едиҹиси олараг таныныр.\nИран тәгвимијлә 1 Хордад ҝүнү, 'Молла Сәдранын аным ҝүнү "олараг гејд олунур. Бу сәбәбдән һөвзә журналы, Теһранда университет вә һөвзәнин фәхри мүәллими олан Һөҹҹәтүлислам Сејид Әракијанын Молла Сәдра Дүшүнҹәсиндә Ислами рәһбәрлик, Молла Сәдра дүшүнҹәсиндә вилајәт-и фәгиһ вә инсани елмләрин инкишафында Ислам фәлсәфәсинин ролу мөвзуларында бир чыхышыны нәшр едиб.\n- Молла Сәдра, нә үчүн Молла Сәдра(габагҹыл) олду? Ҝөрәсән бу Молла Сәдранын өз заманынын суалларына ҹаваб вермәсиндән гајнагланырмы?\n- Сәдрул Мутәәллиһинин Ислам дүшүнҹә тарихиндә бир дөнүш нөгтәси вә Молла Сәдра олмасына сәбәб олан шеј, онун Ислами елмләрдә хүсусилә дә кәлам, ирфан вә фәлсәфәдәки өзүнә мәхсус дүнјаҝөрүшүдүр. Дүшүнҹә тарихини арашдырдығымыз заман һикмәтин сејриндә илк олараг Аристотели ҝөрәрик. О, ағыла әсасланараг ағылы дәлилләндирмәјин тәмәлләрини әсрләр әввәл гурду. Фараби, Аристо дүшүнҹәсини Ислам дүнјасына ҝәтирән адам олду. Ибн Мискәвеј, онун ағлынынүсулуну, Ислам әхлаг фәлсәфәсинә ҝәтирди. Фәлсәфәнин бу групу 'Мәшшаиләр' дејә адландырылды.\nИслам фәлсәфәсиндә Ибн Сина да бу фәлсәфи кәсим ичәрисиндә јер алыр. О, ағыла вә ағылы нәтиҹәләрә хүсуси үстүнлүк верәрәк ҝүвәнәрди. Ағыла сорғусуз суалсыз ҝүвәнән мәшшаиләрә гаршы фәлсәфәдә бир башга дүшүнҹә даһа мејдана ҝәлди. Ағылы јола чыхмыш ушаг олараг ҝөрән бу кәсим исә һәгигәтләри кәшф етмәк вә проблемләри һәлл етмәдә ағылын аҹиз олдуғуна инаныб. Ағылын тәк башына ҝерчәкләри кәшф едә билмәјәҹәјинә вә дүнјанын проблемләрини һәлл едә билмәјәҹәјинә инанан бу фәлсәфи ҝөрүш ағыла 'кәшф' вә 'шуһуд'ун да әлавә олунмасы лазым олдуғуну билдириб. Бу дүшүнҹә һәрәкатынын гуруҹусу, 'Шејх-и Ишраг' дејә мәшһур олан Зәнҹанлы философ Сүһрәверди олуб. Мин ил әрзиндә Ислам дүшүнҹәси вә фәлсәфәси, бу ики дүшүнҹәнин хариҹиндә дејилди. Бунларын һәр бири дә диҝәринин сәһв олдуғуну иддиа едирди. Һиҹри гәмәринин икинҹи мин иллијинин әввәлләриндә Молла Сәдранын ортаја чыхмасыјла Ислам фәлсәфәсиндә јени бир јанашма мејдана ҝәлди. Сизин дедијинизи тәсдиг едәрәк дејә биләрәм ки Молла Сәдра һәгигәтән өз дөврүнүн суалларына ҹаваб вермә арзусуна саһиб иди. Сәфәви рәһбәрлијинин сакит мүһитиндә вә онларын да дәстәји илә фәлсәфәдә Һикмәт-и мүтәалијјә адлы јени бир анлајыш гурду. Буна "Сәдра Һикмәти" дә дејилир. Бу јанашмада, һәгигәтләрин кәшфи үчүн ағлын ишрага көмәкчи олдуғуну иддиа едән Ишрагијјәдән фәргли олараг мәсәләләрә ҹаваб вермәдә ағылы тәк јол олараг ҝөрән Мәшшаилерин әксинә Молла Сәдра, бурһан илә ирфаны вә ағыл илә үрәји бир-биријлә бирләшдирди. Ағылын мәсәләләри һәлл етмәдә гејри-кафи галдығы һәр јердә ирфаны көмәкчи олараг алды вә ирфанын шәрһдә гејри-кафи галдығы һәр јердә дә ағылы истифадә етди. Бу үмуми бир анлајыш иди.\nХүсуси нәзәријјәләр саһәсинә ҝәлинҹә ... О, 'ҹөвһәри һәрәкәт', 'агил илә мәгулун бирлији', 'варлығын әсл, маһијјәтин исә етибары олмасы' вс. кими мәсәләләри, Ислам фәлсәфәсинә танытды. Ондан әввәл Фәлсәфәдә Ҹөвһәри һәрәкәт мүмкүнсүз ҝөрүләрди. Һәрәкәт вә дәјишиклијин јалныз әрәздә олдуғу гәбул едилирди. Ҹөвһәри һәрәкәт, (сөзүн әсл мәнасыјла) Ислам әхлагынын онурғасыдыр. Бунун мејары да фәзиләт вә рүсвајчылыг, Аллаһа јахынлашма вә ондан узаглашмагдыр. Ја да мәсәлән о, Варлыг һаггында варлығын әсл јаранышыныарашдырмыш вә Варлыг анлајышыны ән ачыг(бәсит) анлајыш олараг гәбул етмишдир.\nӘлламә Тәбатәбаинин Ниһајәтул Һикмә вә Бидајәтул Һикме китабларындакы тәрзи тамамилә Молла Сәдранын үслубудур. Әлламә Һәсәнзадә Амули, Әлламә Тәбатәбаинин белә бујурдуғуну нәгл едир: "Биз, нәјә саһибиксә һамысыны Мүәллимә (Молла Сәдра) борҹлујуг."\nМолла Сәдранын иши о гәдәрдә асан дејилди. Ортаја гојулан һәр јени ҝөрүш, ҹидди бир мүхалифәти дә өзү илә ҝәтирирди. Онун шаҝирди вә күрәкәни олан Әбдүррәззаг Лаһыҹ, онун фәлсәфәсини тәнгид едән илк адам иди. Ҹөвһәри һәрәкәти вә варлығын әсл олумасыны гәбул етмирди. Молла Сәдра, үч гызыны да шаҝирдләријлә евләндирмишди. Језнәләриндән бири дә Фејз Кашанијди.\n-Фејз Кашани,Молла Сәдранын Ислами рәһбәрлик, хүсусијләдә дә вилајәт-и фәгиһ мөвзусундакы фикирләрини гијмәтләндирирди. Ҝириш олараг белә бир суал сорушум. Бу ан бурада данышдығымыз бу Сәдра, философ Сәдрадыр мы? Даһа ачыг бир ифадәјлә бу бәһс, философ олан Молла Сәдрајла әлагәдардыр мы, јохса даһа ҝениш бир дүнјаҝөрүшүјлә фәлсәфәнин јанында фигһ, һәдис вә тәфсири дә билән вә бир дин алими дә олан Сәдрадан данышырыг?\n- Суалыныза ҹаваб вермәздән әввәл мөвзуја дахил олараг бир нечә нөгтәни ачыгламаг лазымдыр. Биринҹи нөгтә, вилајәт анлајышынын мәнасыјла әлагәдардыр. вилајәт; фигһдә ајры, ирфанда исә ајры мәнада истифадә олунур. Вилајәт, фигһдә гәнаәтдә (ихтијар етмәк) приоритет демәкдир. Мәсәлән ата, ушагын маллары мөвзусунда гәнаәтдә приоритет саһибидир. Ырфанда вилајәт исә Аллаһа јахынлыг мәртәбәләриндән бири мәнасындадыр. Бу ики анлајышы бир-биринә ҹалајаркән сәһвә дүшмәмәк лазымдыр.\nДиҝәр бир нөгтә, Молла Сәдранын бәһсләри арасында вилајәт-и фәгиһ тәбири јохдур. Лакин бу, онун фәгиһ вә ја алимин лидерлијини гәбул етмәдији мәнасында дејил. О, ичиндән бир чох нәтиҹәнин чыхарыла биләҹәк бир фикрин гуруҹусудур. Бәзи нәтиҹәләри онун өзү бәјан етмишдир, бәзиләринә исә өмрү вәфа етмәмишдир. Буна ҝөрә дә онун мәктәбини ҝенишләндирдиләр. Бир башга сөзлә десәк, бизим Сәдра фәлсәфәси вә ја Һикмәт-и мүтәалијје дедијимиз шејин һамысы Молла Сәдраја аид дејил. Онун фикирләринин вә ондан сонра ҝәлән Сәдрачы алимләрин мәһсулудур. Бәли о, гуруҹујду. Онун мәктәбинин сәмәрәләриндән бири дә 'алимин лидерлији'-дир. Онун белә бир мәшһур сөзү вардыр: "Алим, аләмләрин султаныдыр; истәр гәбул един истәр етмәјин. "Јәгин ки, бу" әл-алиму султанун "рәвајәтијлә әлагәдар олмалыдыр.\nБуна бахмајараг о, хүсуси олараг вилајәт-и фәгиһ мөвзусундан бәһс етмәмишдир. Анҹаг онун сөзләриндән онун нәзәријјәси чыхарыла биләр. Һәтта онунла әлагәдар олараг 'сијасәт-и мүтәалијјә' дә фәрз едилә вә онун сијаси дүшүнҹәләри бир араја ҝәтирилә биләр. Мәсәлән һөвзәји елмијәдәки достлардан бири, бу башлыг алтында бир сыра китаб јазыб: 'Ибн Мискәвејин сијаси дүшүнҹәси "," Молла Мәһәммәд Меһди Нерагинин сијаси дүшүнҹәси' вс. Бу мөвзуда да арашдырма едилә биләр.\nҮчүнҹү олараг "буғдадан буғда, арпадан арпа олар" дејәрләр. Бу гајдаја ҝөрә Молла Сәдра, Молла Сәдрадыр. Тәфсирчи Сәдрул Мүтәәллиһин, фәлсәфәчи олан Сәдрул Мүтәәллиһиндир. Онун тәфсир, ирфан, фәлсәфә вә сијасәтә даир ҝөрүшләринин гајнағы бирдир. Әҝәр фәлсәфәдә бир фикири варса буну онун тәфсир нәзәријјәси олараг сајмаг да мүмкүндүр. Бир башга сөзлә десәк ону ағыл, нәгл вә үрәјә һаким олан бүтөв бир алим олараг ҝөрмәк мүмкүндүр.\nБу шәрһә ҝөрә онун вилајәт-и фәгиһә инандығы дејилә биләр. Чүнки о, инсанларын мүхтәлиф дәрәҹәләрә саһиб олдуғуна инаныр. Аллаһ, ән үстүн инсаны пејғәмбәр олараг сечир. Молла Сәдра, инсанларын ишләрини өз башларына идарә едә билмәјәҹәјинә вә башга бир идарә едиҹијә лазым олдуғуна инаныр. Бу, инсаны өзүнә кафи ҝөрән һуманисм, јәни инсан мәркәзлилик дүшүнҹәсинин әлејһдарыдыр. Мәсәлән Әсфар-и Әрбәә (Дөрд Сәфәр) китабында бу дөрд сәфәри кечәнләрин рәјасәтә лајиг олдуғуну сөјләјир. Белә ки елм вә фегаһәти, бу сәфәрин ачыг-ашкар бир шәрти етмишдир.\nДејилмәси лазым олан бир башга нөгтә дә будур: Вилајәт-и фәгиһи исбат етмәк үчүн рәвајәтә, нәссә вә ја мәгбул сајылан бир ҝөрүшә еһтијаҹ јохдур. Чүнки бәдиһи (ачыг-ашкар) бир ганундур. Бу ганун илә әлагәдар олараг Һз. Әли (ә) "Иннәһу лабүд линнаси мин әмиру бирр әв фаҹир" (Инсанларын јахшы ја да фаҹир бир әмиринин олмасы лазымдыр) демишдир. Имам Хомејни дә вилајәт-и фәгиһи бәдиһи вә ачыг бир ганун олараг ҝөрмүш вә "Әҝәр вилајәт-и фәгиһ доғру тәсәввүр едилсә тәсдиг едилир" бујурмушдур. Мәнтигдә буна Гәзаја-ји әввәлијјат дејилир. Молла Сәдра да "Халг гәбул етсә дә етмәсә дә алим султандыр (һакимдир)" демишдир. Зејд бир машын тәмирчисидир. Мән гәбул етсәм дә етмәсәм дә машын тәмирчилијинин мәлуматына вә тәҹрүбәсинә маликдир. Вилајет-и фәгиһин мәнасы будур.\n- Бәһс етдијинизләри нәзәрә алараг ҝөрәсән Молла Сәдра дүшүнҹәсиндә вилајәт-и фәгиһин мәнасы нәдир? Јәни биз вилајәт вә фәгиһ анлајышларыны арашдырдығымызда һансы анлама чатырыг.\n- Дедијим кими 'вилајәт-и фәгиһ "ејнилә бу ифадә јаздыгларында ҝәлмәјиб. Вилајәт сөзү дә онун тәрәфиндән истифадә едилдијиндә ирфани истигамәтијлә јәни Аллаһа јахынлашма мәртәбәләриндән бири олараг билдирилир. Лакин дүшүнҹә тәмәлләринә бахдығымызда онун алим вә фәгиһин мүтләг лидерлијинә инандығыны ҝөрүрүк.\n- Мәрһум Молла Сәдранын сөз ачдығы"елмә" һикмәт-и мүтәалијје ҝөзүјлә бахдығымызда, Сәдранын елми, варлығлн категоријасында ҝөрдүјүнү анлајырыг. Бу бахымдан Сәдра, варлыг мәртәбәси бахымындан даһа үстүн оланы ҹәмијјәтин рәһбәри олараг ҝөрән бир адамдыр. Сәдра бахымындан варлыг мәртәбәсиндә даһа үстүн олан бир инсан ҹәмијјәтин өндәридир. Әҝәр ҹәмијјәт онун јанына ҝедәрсә онун бу лидерлији һәрәкәт һалына ҝәлмиш вә ҹәмијјәтдә тәтбиг олунмуш олар. Амма әҝәр халг онун јанына ҝетмәзсә тәбии олараг онун бу лидерлији иҹтимаи олараг реаллашмамыш олар.\n- Инсан башланғыҹда һејвани бир тәбиәт үзрә доғулар вә Ҹөвһәри һәрәкәт истигамәтиндә өз камалына доғру һәрәкәт едәр. Онун камалы Аллаһа јахынлашмагдыр. Бу јахынлашма, инсанын һејвани, әсл вә илк тәбиәтинә галиб ҝәлмәсијлә һасил олур. Әхлаг фәлсәфәси алимләринин тәбиријлә јахынлашма, нәфсин веһмијјә, шеһевијје вә гәзәбијјә кими бүтүн гүввәләри, ағылын рәһбәрлији алтына алындығы заман һасил олур. Даһа ағыллы вә даһа алим олан инсан камала вә Мүтләг Варлыға даһа јахындыр. Принсип олараг инсан бу мәгама чатмадыгҹа јахынлашма да һасил олмајаҹаг. Бу сәбәбдән сизин бујурдуғунуз шеј тамамилә доғрудур.\nДиҝәр бир нөгтә дә будур: Халгын диггәти вә гәбулу әһәмијјәтли бир шәртдир. Молла Сәдранын '' Халг истәсә дә истәмәсә дә алим, султандыр '' сөзү, мәсәләнин зати һәгигәтијлә әлагәдардыр. Лакин бу султанлығын тәтбигә кечә билмәси үчүн халгын диггәти вә гәбулу тәләб олунур. Әкс һалда лидерлик ҹәмијјәтдә реаллашмајаҹаг. Әмирулмуминин Әли (ә) имам иди; амма халгын диггәти 25 ил әрзиндә реаллашмадығы үчүн онун имамәти тәтбигә кечә билмәди. Аллаһын Рәсулу дә ејни шәкилдә. Халгын мүәјјән бир өлчүдә ағылы вә дүшүнҹәсијлә имама мөһтаҹ олдуғу фикринә чатмасы лазымдыр. Имам-ы Заман Һз. Меһди (ә) едәр амма инсанларда бу дујғу вә еһтијаҹ, сусузлуг олмазса диҝәр пак әҹдадынын гијмәти билинмәдији кими Онунки дә билинмәз.\n- '' кәсри-и Әснам-ы Ҹаһилијјә '' (Ҹаһилијјә бүтләринин Кырылмасы) китабында Молла Садра сөзләри доғру бир шәкилдә истифадә етмәк лазым олдуғуну вурғулајыр вә буну ачыглајыр: Фәгиһ, сөзүн термин мәнасыјла вилајәтә саһиб дејил, фәгиһлик вилајәтдир. Јәни '' фәгиһ '', фигһи-ы асғәр вә Әкбәриндә (әмәл вә етигад) ҝөрүш саһиби олмалыдыр. Лүтфән бу мөвзуну бир аз ачыглајын.\n- Сөзләрин истифадәсинин әсаслы бир ролу вардыр. Сөзләр, анлајышларын нәгли үчүндүр. Һәр ләфзин вәз едилмиш бир дәлаләти олдуғу кими истифадә мәгсәди дә вардыр. Алимләрин бу мөвзудакы тәбирләринә диггәт едилмәлидир. Мәсәлән рәвајәтләрдә гәссаблығын мәкруһ олдуғуну ҝөрүрүк. Гәссаблыг әтин парчаланмасы вә сатылмасыдыр. Һалбуки рәвајәтдә гәссаблыг дејил '' сәлаһи '' тәбиридир. Јәни һејванын башыны кәсән адамдыр. Бу мәкруһдур.\nМөвзунун һәгигәти будур: Фәгиһ, дин вә маариф мөвзусунда дәрин мәлумата саһиб олан адам демәкдир. Бу сөз о заманлар алимләрин фикирләрини билән адам мәнасында истифадә едиләрди. Јәни, сәј вә чалышма илә фактлара вә деталлара аид һөкмү дәлилләрдән чыхаран адам демәк олан мүчтеһиддән фәргли иди. Башга сөзлә 'вилајәт-и фәгиһ'дә фәгиһдән мәгсәд, бу мәнадакы мүчтеһиддир ки бәзи рәвајәтләрдә "рави' дејә дә тәбир едилмишдир. Фәгаһәт исә иҹтиһадын зәрури шәртидир. Бу сәбәбдән Имам Хомејнинин ҝөрүшү вә ондакы вилајәт-и фәгиһ анлајышы илә Молла Сәдранын тәбирләриндә кечәнләр арасында бир зиддијјәт ҝөрүлмүр. Анҹаг бу шәртлә ки Лүғәт мәнасына диггәт едилмәли; тәбирләр һәмсөһбәтләр үчүн ачыгланмалы, истифадә мәгсәди вә мурады изаһ едилмәлидир.\n- Ислам фәлсәфәси, о ҹүмләдән дә Һикмәт-и мүтәалијјә, инсани елмләрин дәјишмәсиндәки тәмәл факторлардан бири сајыла биләр ми?\n- Проблем бурададыр. Ислам дүнјасына ҝирдији андан етибарән бәзиләринин фәлсәфәјә гаршы чыхмасына сәбәб будур. Фәлсәфә әҝәр Ислами оларса инсани елмләрдә дәјишиклијин әсаслы факторларындан биридир.\nАнҹаг мүсәлманлар арасында мәшһур олан фәлсәфә, Ибн Синанын Фарабинин, Ибн Рүшдүн вә ја диҝәр мүсәлман философларын бәјан етдикләри, Ислам фәлсәфәси дејил. Мүсәлманларын фәлсәфәсидир. Бу сөз мәшһурдур: Мүсәлманларын әлдә етдији фәлсәфәнин 70 мәсәләси варды, бунлар ону 700 мәсәләјә чыхардылар.\nФәлсәфә, Молла Сәдра заманына гәдәр бәзи Ыслами фикирләрлә узлашмырды. Һикмәт-и мүтәалијје илә бу реаллашды. Ибн Синанын һәлл едә билмәдији мәсәләләри Сәдра фәлсәфәсинин һәлл етдији мәлум олду. Иҹтимаијјәтдә наразылыг сәбәбијлә Молла Сәдранын сүрҝүн едилиб бир мүддәт Кеһекде олдуғу вә о дөврдә онун үрәк тәзкијјәсијлә мәшғул олдуғу мәшһурдур. Онун елми ишләри вә Сәдра фәлсәфәсинин гурулушу Кеһекдә олмушдур. Даһа сонра Аллаһверди ханын вәсиләсијлә јенидән Шираздакы Хан Мәдрәсәсинә апарылды. Әлламә Тәбатәбаи, Молла Сәдра фәлсәфәсини һәгигәтә даһа јахын ҝөрәнләрдәндир.\nИмам Хомејнинин она мүдһиш бир инанҹы вардыр вә '' Молла Сәдра, вәма едраке ма Молла Садра '' дејә бујурмушдур. Мәрһум Имам, она 'Шиәнин гүруру' ләгәбини вермиш вә Горбачова мәктубунда ондан Ислам дүшүнҹәсинә ашина олмасы үчүн Молла Сәдра дүшүнҹәсини арашдырмасыны истәмишдир.


Q=5	C=5	SS=1	LS=0	PS=0	DC=0	LC=0	SD=0	BS=0	G0=77	G1=45	G2=15	DLID=az_RU	BODY=Ушаглара сынаглара гаршы дурмаға көмәк един\nҺЕЧ елә олубму ки, кимсә сәнә дүзҝүн олмајан шеји етмәји десин? ~ О, сәни буну етмәјә тәһрик едиб? Бәлкә, дејиб, бунда пис бир шеј јохдур, әксинә, мараглыдыр? ~ Кимсә белә дејәндә бизи ширникдирмәјә чалышыр.\nБу заман биз нә етмәлијик? Тәслим олараг дүзҝүн олмајан шеји етмәлијикми? ~ Бу, Јеһова Аллаһын хошуна ҝәлмәзди. Амма билирсән, ким севинәрди? ~ Дүз дејирсән, Шејтан Иблис.\nШејтан Аллаһын дүшмәнидир, демәли, о, бизим дә дүшмәнимиздир. О, руһани варлыг олдуғу үчүн биз ону ҝөрә билмирик. Лакин о, бизи ҝөрүр. Бир ҝүн Иблис Бөјүк Мүәллим Иса илә данышараг ону јолдан чыхармаға чалышды. Ҝәл ҝөрәк, Иса нә етди. Буну өјрәнсәк, биләҹәјик ки, кимсә бизи дүзҝүн олмајан шејләри етмәјә ширникләндирәндә неҹә давранмаг лазымдыр.\nИса вәфтиз оланда нәји хатырламаға башлады?\nИса һәр заман Аллаһын ирадәсини јеринә јетирмәк истәјирди. Иордан чајында вәфтиз олмагла о, буну ачыг-ашкар ҝөстәрди. Иса вәфтиз оландан сонра чох кечмәди ки, Шејтан ону сынаға чәкди. Мүгәддәс Китабда дејилир ки, Иса вәфтиз оланда «ҝөјләр ачылды» (Матта 3:16). Јәни Иса Аллаһла ҝөјдә јашадығы вахт баш верән һәр шеји хатырламаға башлады.\nВәфтиздән сонра Иса сәһраја ҝетди ки, јадына дүшән шејләр үзәриндә дүшүнсүн. О, гырх ҝүн, гырх ҝеҹә орада галды. Бүтүн бу вахт әрзиндә онун дилинә һеч нә дәјмәмишди вә буна ҝөрә дә чох аҹ иди. Бу фүрсәти әлдән вермәјәрәк Шејтан ону сынаға чәкди.\nИблис дашлары Исаја ҝөстәрәрәк ону нәјә тәһрик етмәк истәди?\nО деди: «Әҝәр Сән Аллаһын Оғлусанса, әмр ет ки, бу дашлар чөрәјә дөнсүн». Бир тикә чөрәк јемәк неҹә дә јеринә дүшәрди! Бәс Иса дашлары чөрәјә чевирә биләрди? ~ Сөзсүз. Нәјә ҝөрә? Чүнки Аллаһын Оғлу олан Иса гејри-ади ҝүҹә малик иди.\nӘҝәр Иблис буну етмәји сәнә десәјди, нә едәрдин? Дашы чөрәјә чевирәрдин? ~ Мәҝәр Иса белә етсәјди, јахшы олмазды? Ахы о, аҹ иди. ~ Иса билирди ки, ҝүҹүнү белә шејләрә сәрф етмәк дүзҝүн дејил. Чүнки Јеһова она бу ҝүҹү вермишди ки, бундан өзү үчүн јох, инсанлары Аллаһа јахынлашдырмаг үчүн истифадә етсин.\nБуна ҝөрә дә Иса Шејтана Мүгәддәс Китабда јазылан сөзләри деди: «Инсан јалныз чөрәклә јашамаз, лакин Аллаһын ағзындан чыхан һәр бир сөзлә јашар». Иса билирди ки, Аллаһын истәдији кими давранмаг һәтта јемәкдән дә ваҹибдир.\nЛакин Иблис нијјәтиндән әл чәкмәди. О, Исаны Јерусәлимә ҝәтирди вә мәбәдин һүндүр һасарынын үстүнә гојуб она деди: ‘Әҝәр Сән Аллаһын Оғлусанса, Өзүнү ашағы ат; чүнки јазылыб ки, Аллаһын мәләкләри сәнин зәдәләнмәјинә јол вермәјәҹәкләр’.\nНә үчүн Шејтан белә деди? ~ О истәјирди ки, Иса ағылсыз һәрәкәт етсин. Лакин бу дәфә дә Иса Шејтана ујмады. О, Шејтана деди: ‘Јазылыб ки, Аллаһын Јеһованы сынама’. Иса билирди ки, һәјаты тәһлүкәјә атараг Аллаһы сынамаг дүзҝүн дејил.\nШејтан јенә дә өз мәгсәдиндән дөнмәди. Бу дәфә о, Исаны чох јүксәк бир дағын зирвәсинә ҝәтирди вә дүнјанын бүтүн падшаһлыгларыны, јәни дөвләтләрини вә онларын шан-шөһрәтини она ҝөстәрди. Сонра Шејтан деди: ‘Әҝәр јыхылыб мәнә сәҹдә етсән, бүтүн бу шејләри Сәнә верәҹәјәм’.\nҜәл Шејтанын тәклифи үзәриндә бир аз дүшүнәк. Һәмин падшаһлыглар доғурданмы Шејтана мәхсус иди? ~ Иса буну инкар етмәди. Әҝәр онлар Шејтана мәхсус олмасајды, Иса буну мүтләг дејәрди. Бәли, Шејтан һәгигәтән дә дүнјанын бүтүн милләтләрини идарә едир. Мүгәддәс Китаб һәтта ону «бу дүнјанын һөкмдары» адландырыр (Јәһја 12:31).\nШејтан Исаја бүтүн падшаһлыглары неҹә тәклиф едә биләрди?\nӘҝәр Шејтан сәнә нә исә тәклиф етсәјди вә әвәзиндә она ибадәт етмәјини истәсәјди, нә едәрдин? ~ Иса билирди ки, Шејтан һәр нә версә дә, она ибадәт етмәк дүзҝүн дејил. Буна ҝөрә дә деди: ‘Рәдд ол, шејтан! Чүнки Мүгәддәс Китабда дејилир ки, Јеһова Аллаһа ибадәт етмәк вә јалныз Она хидмәт етмәк лазымдыр’ (Матта 4:1—10; Лука 4:1—13).\nСән сынагларла үзләшәндә неҹә давранаҹагсан?\nБиз дә сынагларла гаршылашырыг. Билирсән, һансыларла? ~ Мәсәлән, ола билсин, анан дадлы пирог вә ја торт бишириб вә сәнә тапшырыб ки, сүфрә ачылана кими она әл дәјмәјәсән. Лакин сән елә аҹсан ки, сүфрәнин ачылмасыны ҝөзләмәјә сәбрин чатмыр. Бәс ананын сөзүнә гулаг асаҹагсан? ~ Шејтан истәјир ки, сән онун сөзүндән чыхасан.\nИсаны јадына сал. О да чох аҹ иди. Амма о баша дүшүрдү ки, Аллаһы разы салмаг јемәкдән даһа ваҹибдир. Ананын дедикләринә гулаг асанда Исаја бәнзәдијини ҝөстәрмиш олурсан.\nОла биләр, ушаглар сәнә дәрмана охшар шејләр версинләр вә десинләр ки, бунлары ичсән, өзүнү јахшы һисс едәҹәксән. Лакин бунлар наркотик ола биләр. Онлары ичсән, хәстәләнә, һәтта өлә биләрсән. Јахуд кимсә сәнә ичиндә наркотик олан сигарет верәр вә дејә биләр ки, ону чәк. Сән нә едәҹәксән? ~\nИсаны јадына сал. Шејтан она өзүнү мәбәддән ашағы атмағы дејәндә онун өз һәјатыны тәлүкәјә атмасыны истәјирди. Амма Иса буну етмәди. Бәс кимсә сәни тәһлүкәли бир шеј етмәјә сөвг етсә, сән нә едәҹәксән? ~ Иса Шејтанын торуна дүшмәди. Кимсә сәни пис иш ҝөрмәјә тәшвиг едәндә сән дә она гулаг асмалы дејилсән.\nИбадәтдә сурәт вә рәмзләрдән истифадә етмәк нә үчүн дүзҝүн дејил?\nМүгәддәс Китабда дејилир ки, биз сурәтләрә вә рәмзләрә ибадәт етмәмәлијик (Чыхыш 20:4, 5). Амма елә ола биләр ки, кимсә сәни буну етмәјә мәҹбур етсин. Белә вәзијјәт мәктәбдә кечирилән һансыса тәдбир заманы јарана биләр. Сәнә дејә биләрләр ки, әҝәр буну етмәсән, бир дә бу мәктәбин гапысындан ичәри ҝирмәјәҹәксән. Сән нә едәҹәксән? ~\nҺамы дүз даврананда бизә дә дүзҝүн давранмаг асан олур. Лакин башгалары бизи јанлыш бир шеји етмәјә тәһрик едәндә белә давранмаг чох чәтин олур. Онлар дејә биләрләр ки, әслиндә етдикләриндә пис бир шеј јохдур. Анҹаг ән әсасы Аллаһын бу һагда нә фикирләшмәсидир. Ахы нәјин пис, нәјин јахшы олдуғуну Аллаһ һамыдан јахшы билир.\nИнсанлар нә дејирләрсә-десинләр, биз һеч вахт Аллаһын ҝөзүндә дүзҝүн олмајан ишләри ҝөрмәмәлијик. Бунунла биз Аллаһы һәмишә севиндирәҹәк, Шејтанын арзусуну исә ҝөзүндә гојаҹағыг.\nБизи пис ишләр ҝөрмәјә тәһрик едән ширникдириҹи тәсирләрә неҹә мүгавимәт ҝөстәрә биләҹәјимиз һаггында Мәзмур 1:1, 2; Сүлејманын мәсәлләри 1:10, 11; Матта 26:41 вә 2 Тимотејә 2:22 ајәләриндән даһа чох өјрәнмәк олар.


Q=5	C=2	SS=0	LS=2	PS=0	DC=0	LC=0	SD=0	BS=1	G0=26	G1=22	G2=9	DLID=az_RU	BODY=Nur-az.com - Бу дәфә Әрдоған ҝәлиб ҝедәндән сонра руһанимиз һәбс едилди\n3 Шәввал 1441\n7 Хордад 1399\nБу дәфә Әрдоған ҝәлиб ҝедәндән сонра руһанимиз һәбс едилди\nҺәр дәфә өлкәмизә һансыса сионист рәсмиси ҝәлиб ҝедәндән сонра бир руһани, диндар оғурланыр, гачырылыр, һәбс едилир, јахуд дини мүстәвидә гадағалар мејдана чыхырды. Бу сәфәр бир гәдәр фәргли олду. Бу дәфә сионист рәсмиләри јох гејри-рәсми сионист олан Әрдоған Азәрбајҹана ҝәлиб ҝедәндән сонра бир руһанимиз даһа һәбс едилди.\nӘрдоған Суријаја нечә ҝүндүр ки, ҝириб. Билир ки, бүтүн дүнјада вә хүсусән өлкәсиндә гынаглара туш ҝәлиб. Бундан әлавә Азәрбајҹан кими бир јердә дә онун гынанмасы бөјүк еһтималдыр. Гынаныб да.\nАзәрбајҹана ҝәләндә исә Илһам Әлијевә тәсбеһ бағышлады. Бу да Аллаһ билир бир ишарә иди буна ки, өлкәдә тәсбеһ әһлиндән кимләрисә һәбс еләсинләр.\nБеләликлә дә АИП сәдр әвәзи Һаҹы Илһам һәбс едилди. Һалбуки бундан бир нечә ҝүн габаг диҝәр руһани Шејх Сәрдар һәбсдән тәзә чыхмышды. Хатырлајырсынызса ону да иҹра башчысы намаз гылдығы үчүн шәрләмишди. Өзү дә мәнтәгәләринә сионсит нүмајәндәси ҝәлиб ҝедәндән сонра.\nБилмәк олмаз, ҝөрүнүр Азәрбајҹан диндарларыны, јәни шиәләрини бөјүк сынаг ҝөзләјир. Илһам Әлијевә Һаҹы Илһам Әлијеви тутдуранлар бир ҝүн тәбии ки, Илһам Әлијевин өзүнү дә тутаҹаглар.\nБурада бир мәсәлә вар. Нормалда һансыса мүсәлман өлкәсинә һансыса мүсәлман дөвләт башчысы ҝәлиб ҝедәндән сонра о өлкәдә динә рәғбәт даһа чох артмалыдыр. Мәсәлән, Әрдоған Пакистанда ҝедиб ҹамаат намазына гошулду. ПишнамазÂ она деди ки, сән олан јердә мән пишнамаз дајанмаг истәмирәм. Амма нәһајәтдә дајанды вә Әрдоған онун архасында намаз гылды. Әрдоғанын заһиринин диндар олмасы да кимсә ҝизли дејил. Адам намаз гылыр, Гуран охујур, өзү дә илаһијјат факултәси охујуб. Сурија әвәзинә Гарабаға ҝирмәли олдуғу һалда Гарабағы веҹинә алмамасы азмыш кими Аәзрбајҹана - башга бир мүәслман өлкәсинә ҝәлиб ҝедәндән сонра өлкәдә динә рәғбәт артмаг әвәзинә диндар бир руһани һәбс едилир. Чүнки биздә анормаллыг баш алыб ҝедир. Бунун адыны нә гојмаг олар? Демәјин ки, адамын ајағы бәддир, адамын хисләти бәд, нијјәти гарадыр.\nТәбии ки, Һаҹы Илһам Әлијев сахта иттиһамла 4 ај һәбс едилиб. Өзү дә ҝүја дөвләтә хәјанәт маддәсијлә. Күл белә дөвләтин башына ки, она “хәјанәт” едәнә 4 ај һәбс ҹәзасы верирләр. Бу да ондан хәбәр верир ки, ортада әслиндә ҹинајәт филан јохдур. Садәҹә шиәләри јохламаг, вәзијјәти нәзарәтә алмаг, ҝәләҹәкдә Әрдоғана Суијада көмәк үчүн азәрбајҹанлы ҝөндәрилмәси еһтималы олдуғу һалда шиәләрин етираз етмәсинин гаршысыны бу ҹүр јолларла алмаға чалышдыглары мүһтәмәлдир. Јохса һансы дөвләтдә дөвләтә хәјанәтә ҝөрә 4 ај һәбс верирләр? Әкс һалда, һеч нә демәсәјдиләр дә, елә-белә һәбс етмәк дә мүмкүн дејил ахы.\nОдур ки, Һаҹы Илаһм Әлијевин азадлығыны тәләб едир, Аллаһдан залымлара ләнәт арзу едирик.


Q=14	C=7	SS=0	LS=7	PS=0	DC=0	LC=0	SD=0	BS=0	G0=8	G1=7	G2=4	DLID=az_RU	BODY=03 Ијун 2021\nРум гејсәри Аббаси хәлифәсинә белә бир мәктуб јазды:\n“Биз Инҹил китабында ҝөрмүшүк ки, һәр кәс һәгигәт үзүндән онда једди һәрф олмајан бир сурәни охуса, Аллаһ Таала ону ҹәһәннәм одуна атмаз. О једди һәрф бунлардыр: сә (ث), ҹим (ج), ха(خ) , зә(ز) , шин(ش) , за(ظ) , фә(ف) ”.\nБиз нә гәдәр арашдырсаг да Төврат, Зәбур вә Инҹил китабларында белә бир сурә тапа билмәдик. Сизин сәмави китабынызда белә бир сурә вармы?\nАббаси хәлифәси бүтүн алимләри топлады вә бу мәсәләни онлара ачды. Онлар арашдырма вә мүзакирәләр апарсалар да бу суала ҹаваб тапа билмәдиләр. Нәһајәт, бу суалы Имам Һадидән (ә) сорушмағы гәрара алдылар.\nҺәзрәт ҹаваб вериб бујурду: “Бу, Һәмд сурәсидир. Һәмд сурәсиндә бу једди һәрф јохдур.”\nҺәмин једди һәрфин Һәмд сурәсиндә олмамасынын һикмәтини сорушдугда Имам (ә) бујурду: “Сә һәрфи сәбур (һәлак олмаг), ҹим һәрфи ҹәһәннәмин адларындан бири олан Ҹәһим, ха һәрфи хәбис, зә һәрфи зәггум (ҹәһәннәмдә чох аҹы вә зәһәрли мејвәси олан бир ағаҹ), шин һәрфи шәгавәт (бәдбәхтлик), за һәрфи зүлмәт (гаранлыг) фә һәрфи исә бәла вә зәрәрә ишарәдир”.\nХәлифә һәзрәтин ҹавабыны Рум гејсәринә јазды. Гејсәр мәктубу охудугдан сонра чох севинди. О, Исламы гәбул едиб мүсәлман олду вә мүсәлман олдуғу бир һалда вәфат етди.\n1175 дәфә бахылыб